Avis juridique important

|

31986D0235

86/235/ΕΟΚ: Απόφαση του Συμβουλίου της 10ης Ιουνίου 1986 για τη θέσπιση πολυετούς προγράμματος ερευνητικής δράσης στον τομέα των υλικών (πρώτες ύλες και υλικά προηγμένης τεχνολογίας) (1986—1989)

Επίσημη Εφημερίδα αριθ. L 159 της 14/06/1986 σ. 0036 - 0040

***** ΑΠΟΦΑΣΗ ΤΟΥ ΣΥΜΒΟΥΛΙΟΥ  της 10ης Ιουνίου 1986  για τη θέσπιση πολυετούς προγράμματος ερευνητικής δράσης στον τομέα των υλικών (πρώτες ύλες και υλικά προηγμένης τεχνολογίας) (1986-1989)  (86/235/ΕΟΚ)  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 235,  την πρόταση της Επιτροπής,  τη γνώμη του Ευρωπαϊκού Κοινοβουλίου (1),  τη γνώμη της Οικονομικής και Κοινωνικής Επιτροπής (2),  Εκτιμώντας:  ότι βάσει του άρθρου 2 της συνθήκης, η Κοινότητα σκοπό έχει, μεταξύ άλλων, να προάγει, σε όλη τη γεωγραφική της έκταση, την αρμονική ανάπτυξη των οικονομικών δραστηριοτήτων, τη συνεχή και ισόρροπη επέκταση της οικονομίας και την επιταχυνόμενη ανύψωση του βιοτικού επιπέδου·  ότι στο ψήφισμά του της 14ης Ιανουαρίου 1974, για ένα αρχικό πρόγραμμα δράσης των Ευρωπαϊκών Κοινοτήτων στον τομέα της επιστήμης και της τεχνολογίας (3), το Συμβούλιο τόνισε ότι πρέπει να χρησιμοποιηθεί κατά τον ενδεδειγμένο τρόπο όλο το φάσμα των διαθέσιμων δυνατοτήτων και μέσων·  ότι στο ψήφισμά του της 25ης Ιουλίου 1983 (4), το Συμβούλιο θέσπισε το πρώτο πρόγραμμα-πλαίσιο (1984 -1987) για τις κοινοτικές δραστηριότητες έρευνας, ανάπτυξης και επίδειξης, δύο από τους βασικούς στόχους του οποίου καλύπτονται από το παρόν ερευνητικό πρόγραμμα, ήτοι η ανταγωνιστικότητα στο βιομηχανικό τομέα και η βελτίωση της διαχείρισης των πρώτων υλών·  ότι η δυνατότητα προμήθειας πρώτων υλών και υλικών προηγμένης τεχνολογίας σε οικονομικώς συμφέρουσα βάση είναι απαραίτητη για τη διατήρηση της ανταγωνιστικότητας της Κοινότητας στο βιομηχανικό τομέα·  ότι το πρόγραμμα στον τομέα της ανακύκλωσης των απορριμμάτων και των βιομηχανικών αποβλήτων, το οποίο θεσπίστηκε με την απόφαση 79/968/ΕΟΚ (5), όπως τροποποιήθηκε τελευταία από την απόφαση 83/634/ΕΟΚ (6), και το πρόγραμα στον τομέα των πρώτων υλών, που περιλαμβάνει υποπρογράμματα για τα μέταλλα και τις ανόργανες ουσίες, το ξύλο ως ανανεώσιμη πρώτη ύλη, την ανακύκλωση μη σιδηρούχων μετάλλων και την υποκατάσταση και τεχνολογία των μετάλλων, το οποίο θεσπίστηκε με την απόφαση 82/402/ΕΟΚ (7), απέφεραν ενθαρρυντικά αποτελέσματα και διάνοιξαν ευοίωνες προοπτικές όσον αφορά τους επιδιωκόμενους στόχους·  ότι το Συμβούλιο με την απόφαση 84/197/ΕΟΚ (8), θέσπισε μια εναρμονισμένη δράση της Ευρωπαϊκής Οικονομικής Κοινότητας στον τομέα της χρησιμοποίησης υποπροϊόντων που περιέχουν λιγνοκυτταρίνη και άλλων φυτικών υπολειμμάτων για ζωοτροφές·  ότι η συνθήκη δεν προβλέπει τις απαιτούμενες ειδικές εξουσίες δράσης για την έκδοση αυτής της απόφασης·  ότι η Επιτροπή Επιστημονικής και Τεχνικής Έρευνας (CREST) διατύπωσε γνώμη για την πρόταση της Επιτροπής,  ΑΠΟΦΑΣΙΖΕΙ:  Άρθρο 1  1. Η Ευρωπαϊκή Οικονομική Κοινότητα πραγματοποιεί ένα ερευνητικό πρόγραμμα στον τομέα των υλικών (πρώτες ύλες και υλικά προηγμένης τεχνολογίας), όπως περιγράφεται στο παράρτημα, για περίοδο τεσσάρων ετών από την 1η Ιανουαρίου 1986.  2. Το πρόγραμμα θα εκτελεστεί μέσω ερευνητικών συμβάσεων κοινής δαπάνης, συντονιστικών και εκπαιδευτικών δραστηριοτήτων, και εναρμονισμένων ενεργειών, όπως περιγράφονται στο παράρτημα.  Άρθρο 2  1. Τα αναγκαία κεφάλαια για την εκτέλεση του προγράμματος ανέρχονται σε 70 εκατομμύρια ECU συμπεριλαμβανομένων των δαπανών για υπαλληλικό προσωπικό εικοσιτριών ατόμων.  Το παράρτημα περιέχει ενδεικτική κατανομή του ποσού αυτού ανά υποπρόγραμμα.  2. Έχοντας υπόψη την πείρα που αποκτήθηκε κατά την υλοποίηση του προγράμματος και αφού λάβει τη γνώμη της επιτροπής που αναφέρεται στο άρθρο 3, η Επιτροπή εξουσιοδοτείται να μεταφέρει πιστώσεις μεταξύ των υποπρογραμμάτων, με την προϋπόθεση ότι οι μεταφορές αυτές δεν θα έχουν ως αποτέλεσμα την αύξηση η τη μείωση, κατά περισσότερο από 15 % των αρχικών πιστώσεων που προβλέπονται στο παράρτημα για κάθε υποπρόγραμμα.  Άρθρο 3  Η Επιτροπή είναι υπεύθυνη για την εκτέλεση του προγράμματος. Στο έργο της επικουρείται από τη Συμβουλευτική Επιτροπή Διαχείρισης και Συντονισμού (ΕΔΣ) «πρώτες ύλες και άλλα υλικά», που συστάθηκε με την απόφαση 84/338/Ευρατόμ, ΕΚΑΧ, ΕΟΚ (9).  Άρθρο 4  Το πρόγραμμα θα επανεξεταστεί στο τέλος του δευτέρου έτους. Με βάση την επανεξέταση αυτή, η Επιτροπή θα έχει τη δυνατότητα να υποβάλει, σύμφωνα με τις κατάλληλες διαδικασίες, πρόταση στο Συμβούλιο για ένα νέο τετραετές πρόγραμμα που θα αντικαταστήσει το τρέχον πρόγραμμα στην αρχή του τρίτου έτους.  Άρθρο 5  1. Σχετικά με τις εναρμονισμένες ενέργειες και σύμφωνα με τη διαδικασία που θα καθοριστεί από την Επιτροπή, μετά από διαβουλεύσεις με την επιτροπή του άρθρου 3, τα συμμετέχοντα κράτη μέλη και η Κοινότητα ανταλλάσσουν τακτικά κάθε χρήσιμη πληροφορία που αφορά τη διεξαγωγή της έρευνας που καλύπτουν οι δραστηριότητες αυτές.  Τα συμμετέχοντα κράτη μέλη παρέχουν στην Επιτροπή όλες τις πληροφορίες που είναι απαραίτητες για το συντονισμό, καταβάλλουν δε κάθε δυνατή προσπάθεια για να πληροφορούν την Επιτροπή σχετικά με παρόμοιες έρευνες που σχεδιάζονται ή διεξάγονται από φορείς οι οποίοι δεν υπάγονται στη δικαιοδοσία τους. Κάθε πληροφορία θεωρείται εμπιστευτική, αν αυτό ζητηθεί από το κράτος μέλος που την παρέχει.  2. Μετά την ολοκλήρωση του προγράμματος η Επιτροπή, μετά από διαβουλεύσεις με την Επιτροπή του άρθρου 3, υποβάλλει στα κράτη μέλη και στο Ευρωπαϊκό Κοινοβούλιο συνοπτική έκθεση σχετικά με την υλοποίηση των αποτελεσμάτων των εναρμονισμένων ενεργειών.  Η Επιτροπή δημοσιεύει την έκθεση που αναφέρεται στην παράγραφο 1 έξι μήνες μετά την αποστολή της στα κράτη μέλη, εκτός αν κάποιο από αυτά προβάλει αντιρρήσεις. Εάν κάποιο κράτος μέλος προβάλει αντιρρήσεις η έκθεση διανέμεται, μετά από συμφωνία με την επιτροπή του άρθρου 3, μόνο στους οργανισμούς και τις επιχειρήσεις που το ζητούν και των οποίων οι έρευνες ή οι παραγωγικές δραστηριότητες δικαιολογούν την ενημέρωσή τους πάνω στα αποτελέσματα της έρευνας που καλύπτεται από τις εναρμονισμένες ενέργειες. Η Επιτροπή λαμβάνει όλα τα αναγκαία μέτρα ώστε η έκθεση να παραμείνει εμπιστευτική και να μη διαρρεύσει σε τρίτους.  Άρθρο 6  1. Σύμφωνα με το άρθρο 228 της συνθήκης, το Συμβούλιο μπορεί να συνάπτει συμφωνίες με τρίτες χώρες, και ιδίως με όσες συμμετέχουν στην Ευρωπαϊκή Συνεργασία στον τομέα της Επιστημονικής και Τεχνικής Έρευνας (COST) για την πλήρη ή εν μέρει σύνδεσή τους με το πρόγραμμα αυτό.  2. Η Επιτροπή εξουσιοδοτείται να διαπραγματευθεί τις συμφωνίες που αναφέρονται στην παράγραφο 1.  Λουξεμβούργο, 10 Ιουνίου 1986.  Για το Συμβούλιο  Ο Πρόεδρος  G.M.V. van AARDENNE  (1) ΕΕ αριθ. C 68 της 24. 3. 1986, σ. 76.  (2) ΕΕ αριθ. C 354 της 31. 12. 1985, σ. 6.  (3) ΕΕ αριθ. C 7 της 29. 1. 1974, σ. 6.  (4) ΕΕ αριθ. C 208 της 4. 8. 1983, σ. 1.  (5) ΕΕ αριθ. L 293 της 20. 11. 1979, σ. 19.  (6) ΕΕ αριθ. L 357 της 21. 12. 1983, σ. 33.  (7) ΕΕ αριθ. L 174 της 21. 6. 1982, σ. 23.  (8) ΕΕ αριθ. L 103 της 16. 4. 1984, σ. 23.  (9) ΕΕ αριθ. L 177 της 4. 7. 1984, σ. 25.  ΠΑΡΑΡΤΗΜΑ  Ι. ΠΡΩΤΟΓΕΝΕΙΣ ΠΡΩΤΕΣ ΥΛΕΣ (ΟΡΥΚΤΑ ΚΑΙ ΑΝΟΡΓΑΝΕΣ ΟΥΣΙΕΣ)  Για το υποπρόγραμμα αυτό διατίθεται ποσό ύψους 20 εκατομμυρίων ECU.  Το υποπρόγραμμα καλύπτει τους ακόλουθους τομείς έρευνας:  1.2 // 1.   // Αναζήτηση   // 1.1.   // Οικονομική γεωλογία.  // 1.2.   // Γεωχημικές μέθοδοι εντοπισμού κοιτασμάτων.  // 1.3.   // Γεωφυσικές μέθοδοι εντοπισμού κοιτασμάτων.  // 1.4.   // Τηλεανίχνευση.   // 2.   // Μεταλλευτική τεχνολογία   // 2.1.   // Ρηγμάτωση πετρωμάτων.   // 2.2.  // Βραχομηχανική και ευστάθεια του εδάφους σε υπόγεια και υπαίθρια ορυχεία.   // 2.3.   // Εφαρμογή της ρομποτικής σε ορυχεία.   // 2.4.   // Προβλήματα που σχετίζονται με το βάθος.   // 2.5.   // Κατασκευή μαθηματικών μοντέλων των μεταλλευτικών εργασιών.   // 3.   // Επεξεργασία των ορυκτών   // 3.1.  // Ανάπτυξη διαδικασιών για την επεξεργασία των μεταλλευμάτων που παράγονται εντός και εκτός της Κοινότητας· σύμπλοκα και πτωχά μεταλλεύματα.   // 3.2.   // Μέθοδοι μεταλλουργικής κατεργασίας (πυρομεταλλουργική και υδρομεταλλουργική).  // 3.3.   // Μαθηματικά μοντέλα και έλεγχος της επεξεργασίας των ορυκτών.   // 3.4.   // Βιομηχανικά ορυκτά.  ΙΙ. ΔΕΥΤΕΡΟΓΕΝΕΙΣ ΠΡΩΤΕΣ ΥΛΕΣ  Για το υποπράγραμμα αυτό διατίθεται ποσό ύψος 10 εκατομμυρίων ECU.  Στο ποσό αυτό περιλαμβάνεται 250 000 ECU για τη χρηματοδότηση της παράτασης της συντονισμένης δράσης (COST 84α) που αναφέρεται στο σημείο 2.4.  Το υποπρόγραμμα καλύπτει τους ακόλουθους τομείς έρευνας:  1.2 // 1.   // Ανακύκλωση μη σιδηρούχων μετάλλων   // 1.1.  // Φυσικοχημικός χαρακτηρισμός μετάλλων και κραμάτων που περιέχονται σε απορρίμματα και κατάλοιπα.   // 1.2.  // Βελτίωση φυσικών μεθόδων διαχωρισμού.   // 1.3.  // Ανάπτυξη προηγμένων τεχνολογιών και βελτιωμένων μεθόδων πυρομεταλλουργικής και υδρομεταλλουργικής κατεργασίας.  // 1.4.   // Ανάπτυξη βελτιωμένων τεχνικών μεθόδων εξευγενισμού για την ανάκτηση μετάλλων και κραμάτων.   // 1.5.  // Βελτίωση των χαρακτηριστικών των ανακτώμενων κραμάτων ώστε να φθάνουν το επίπεδο των πρωτογενών κραμάτων.   // 1.6.  // Παραγωγή ημικατεργασμένων κραμάτων από απόβλητα που περιέχουν τιτάνιο, βοφράμιο, μολυβδένιο, αλουμίνιο, κλπ.  // 2.   // Ανακύλωση και χρησιμοποίηση αποβλήτων   // 2.1.  // Μαθηματικά μοντέλα παραγωγής, δειγματοληψίας και ανάλυσης αποβλήτων (συντονιστικές δραστηριότητες).   // 2.2.  // Τεχνολογίες ανακύκλωσης:   //   // - μέθοδοι διαχωρισμού και ανάκτησης,   //   // - αναβάθμιση και χρήση προϊόντων που ανακτήθηκαν.   // 2.3.   // Ολοκληρωμένες τεχνολογίες για τη χρησιμοποίηση των αποβλήτων:   //   // - αναερόβια χώνευση, λιπασματοποίηση και άλλες αερόβιες επεξεργασίες (συντονιστικές δραστηριότητες),   //   // - παραγωγή χημικών ουσιών - θερμική επεξεργασία των αποβλήτων (κυρίως συντονισμός, αλλά και συμβάσεις κοινής χρηματοδότησης για αυστηρά εξειδικευμένα προγράμματα).   // 2.4.   // Χρησιμοποίηση υποπροϊόντων που περιέχουν λιγνοκυτταρίνη και άλλων φυτικών υπολειμμάτων για ζωοτροφές (συντονισμένη δράση COST 84α).  ΙΙΙ. ΤΟ ΞΥΛΟ ΣΥΜΠΕΡΙΛΑΜΒΑΝΟΜΕΝΟΥ ΤΟΥ ΦΕΛΟΥ ΩΣ ΑΝΑΝΕΩΣΙΜΗ ΠΡΩΤΗ ΥΛΗ  Για το υποπρόγραμμα αυτό διατίθεται ποσό ύψους 10 εκατομμυρίων ECU.  Το υποπρόγραμμα καλύπτει τους ακόλουθους τομείς έρευνας:  1.2 // 1.   // Παραγωγή ξύλου   // 1.1.   // Βελτίωση δασικών ποικιλιών δένδρων και διαφύλαξη των γενετικών πόρων.   // 1.2.  // Προστασία από φθορές που προκαλούν βιοτικοί και αβιοτικοί παράγοντες, και οι πυρκαϊές.   // 1.3.   // Καλύτερη χρήση του εδάφους (μόνο συντονιστική δράση).   // 1.4.   // Απογραφή του δασικού πλούτου (μόνο συντονιστική δράση).   // 2.  // Υλοτομία, αποθήκευση και μεταφορά του ξύλου   // 2.1.  // Οργάνωση των εργασιών υλοτομίας και ανάπτυξη των υλοτομικών μηχανημάτων.   // 2.3.   // Υλοτομία, επεξεργασία, αποθήκευση και μεταφορά.   // 3.   // Το ξύλο ως υλικό   // 3.1.  // Ιδιότητες, προστασία κα βελτίωση του ξύλου και των πλακών με βάση το ξύλο.   // 3.2.   // Ανάπτυξη μεθόδων ελέγχου και ποιοτικής κατάταξης.   // 4.   // Μηχανική κατεργασία του ξύλου και χρήση τελειωμένων προϊόντων από ξύλο   // 4.1.   // Μέθοδοι μηχανικής μετατροπής και μεταποίησης.   // 4.2.   // Μέθοδοι ξήρανσης.   // 4.3.   // Χρησιμοποίηση του ξύλου και των υλικών με βάση το ξύλο στις οικοδομές.   // 4.4.   // Άλλες χρήσεις τελειωμένων προϊόντων από ξύλο.   // 5.   // Παραγωγή και επεξεργασία χαρτοπολτού και χαρτιού και χημικά προϊόντα παραγόμενα από το ξύλο   // 5.1.   // Η φυσική και οργανική χημεία της αποΐνωσης του ξύλου.   // 5.2.   // Χημικομηχανική μέθοδος παραγωγής χαρτοπολτού (παραγωγή χαρτοπολτού με υψηλή απόδοση).   // 5.3.   // Μέθοδοι παραγωγής χαρτοπολτού από ξύλο κατώτερης ποιότητας.   // 5.4.   // Υποκατάστατα των ινών ξύλο και πρόσθετα βελτιωτικά υλικά.   // 5.5.   // Ανακύκλωση ινών.  // 5.6.   // Η μέθοδος παραγωγής χαρτιού και χαρτονιού.  // 5.7.   // Τα προϊόντα που παράγονται από το ξύλο ως πηγή χημικών ουσιών.  IV ΥΛΙΚΑ ΠΡΟΗΓΜΕΝΗΣ ΤΕΧΝΟΛΟΓΙΑΣ (EYRAM)  Για το υποπρόγραμμα αυτό διατίθεται ποσό ύψος 30 εκατομμύρια ECU.  Το υποπρόγραμμα καλύπτει τους ακόλουθους τομείς έρευνας:  1.2 // 1.   // Μεταλλικά υλικά   // 1.1.   // Ελαφρά κράματα με βάση το αλουμίνιο.   // 1.2.   // Ελαφρά κράματα με βάση το μαγνήσιο.   // 1.3.   // Ελαφρά κράματα με βάση το τιτάνιο.  // 1.4.   // Υλικά για την ηλεκτρονική και για ηλεκτρικές επαφές.   // 1.5.   // Μαγνητικά υλικά.   // 1.6.   // Υλικά για επιφανειακές επιστρώσεις και για εργαλειομηχανές και εργαλεία κοπής.   // 1.7.   // Λεπτότοιχα εκμαγεία.   // 2.  // Κεραμικά για μηχανολογικές εφαρμογές   // 2.1.  // Αριστοποίηση των κεραμικών για μηχανολογικές εφαρμογές.  // 2.2.   // Μελέτη κεραμομετάλλων επαφής μετάλλου/κεραμικού.  // 2.3.   // Σύνθετα κεραμικά υλικά με ίνες και κρυσταλλικά νήματα.   // 2.4.   // Συμπεριφορά με υψηλή θερμοκρασία των κεραμικών για μηχανολογικές εφαρμογές.   // 3.   // Σύνθετα υλικά.   // 3.1.   // Σύνθετα υλικά οργανικής βάσης.   // 3.2.  // Σύνθετα υλικά μεταλλικής βάσης.   // 3.3.   // Σύνθετα υλικά κεραμικής βάσης.   // 3.4.   // Άλλα υλικά προηγμένης τεχνολογίας για ειδικές εφαρμογές.  Οι έρευνες που διεξάγονται στο υποπρόγραμμα έχουν στόχο να αποτελέσουν τα βασικά στοιχεία μιας κοινοτικής πολιτικής για την υποστήριξη της έρευνας και ανάπτυξης των υλικών προηγμένης τεχνολογίας και για το συντονισμό των εθνικών προγραμμάτων.  Προς το σκοπό αυτό, θα γίνονται κάθε δύο χρόνια:  - εκτίμηση των ευρωπαϊκών δυνατοτήτων έρευνας και ανάπτυξης των υλικών προηγμένης τεχνολογίας, κατά τομείς, σε εθνικό και κοινοτικό επίπεδο, σε σύγκριση ιδίως με τις τεχνολογικές δυνατότητες της Ιαπωνίας και των ΗΠΑ,  - ανάλυση και μεσοπρόθεσμη πρόβλεψη των αναγκών των διάφορων τομέων της ευρωπαϊκής βιομηχανίας σε σχέση, αν χρειάζεται, με άλλα κοινοτικά προγράμματα που άπτονται θεμάτων σχετικών με τα υλικά.


Avis juridique important

|

32003D2317

Απόφαση αριθ. 2317/2003/ΕΚ του Ευρωπαϊκού Κοινοβουλίου και του Συμβουλίου, της 5ης Δεκεμβρίου 2003, σχετικά με τη θέσπιση προγράμματος για την αύξηση της ποιότητας στην τριτοβάθμια εκπαίδευση και για την προώθηση της διαπολιτισμικής κατανόησης μέσω της συνεργασίας με τρίτες χώρες (Erasmus Mundus) (2004-2008)

Επίσημη Εφημερίδα αριθ. L 345 της 31/12/2003 σ. 0001 - 0008

Απόφαση αριθ. 2317/2003/ΕΚ του Ευρωπαϊκού Κοινοβουλίου και του Συμβουλίουτης 5ης Δεκεμβρίου 2003σχετικά με τη θέσπιση προγράμματος για την αύξηση της ποιότητας στην τριτοβάθμια εκπαίδευση και για την προώθηση της διαπολιτισμικής κατανόησης μέσω της συνεργασίας με τρίτες χώρες (Erasmus Mundus) (2004-2008)ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 149,την πρόταση της Επιτροπής(1),τη γνώμη της Ευρωπαϊκής Οικονομικής και Κοινωνικής Επιτρο ΕΕ C 240 Ε της 7.10.2003. σ. 1 πής(2),τη γνώμη της Επιτροπής των Περιφερειών(3),Αποφασίζοντας σύμφωνα με τη διαδικασία του άρθρου 251 της συνθήκης(4),Εκτιμώντας τα ακόλουθα:(1) Η Ευρωπαϊκή Κοινότητα θα πρέπει να συνεισφέρει στην ανάπτυξη ποιοτικής εκπαίδευσης, μεταξύ άλλων μέσω της συνεργασίας με τρίτες χώρες.(2) Στα συμπεράσματα του Ευρωπαϊκού Συμβουλίου της Λισαβόνας (23-24 Μαρτίου 2000) τονίζεται ότι, για να αντιμετωπίσει η Ευρώπη την πρόκληση της παγκοσμιοποίησης, τα κράτη μέλη πρέπει να προσαρμόσουν τα εκπαιδευτικά τους συστήματα και τα συστήματα επαγγελματικής κατάρτισης στις ανάγκες της κοινωνίας της γνώσης.(3) Το Ευρωπαϊκό Συμβούλιο της Στοκχόλμης (23 και 24 Μαρτίου 2001) δήλωσε ότι οι εργασίες παρακολούθησης των στόχων των συστημάτων εκπαίδευσης και κατάρτισης θα πρέπει να αξιολογούνται με διεθνή προοπτική. Το Ευρωπαϊκό Συμβούλιο της Βαρκελώνης (15 και 16 Μαρτίου 2002) επιβεβαίωσε ότι το άνοιγμα στον κόσμο είναι μια από τις τρεις βασικές αρχές του προγράμματος εργασίας για το 2010 όσον αφορά τα συστήματα εκπαίδευσης και κατάρτισης.(4) Οι ευρωπαίοι Υπουργοί Παιδείας, οι οποίοι συναντήθηκαν στη Μπολόνια (19 Ιουνίου 1999) αναφέρουν στην κοινή δήλωσή τους ότι είναι απαραίτητο να εξασφαλισθεί ότι το ευρωπαϊκό σύστημα τριτοβάθμιας εκπαίδευσης θα αποκτήσει παγκόσμια ελκυστικότητα ανάλογη με τα μεγάλα πολιτιστικά και επιστημονικά επιτεύγματα της Ευρώπης.(5) Οι αρμόδιοι για την τριτοβάθμια εκπαίδευση ευρωπαίοι Υπουργοί, σε συνάντησή τους στην Πράγα (19 Μαΐου 2001), τόνισαν περαιτέρω, μεταξύ άλλων, πόσο σημαντικό είναι η ευρωπαϊκή τριτοβάθμια εκπαίδευση να γίνει πιο ελκυστική για τους φοιτητές από την Ευρώπη και από άλλες περιοχές του κόσμου.(6) Στην ανακοίνωσή της για την ενίσχυση της συνεργασίας με τρίτες χώρες στον τομέα της τριτοβάθμιας εκπαίδευσης, η Επιτροπή ισχυρίστηκε ότι πρέπει να διεθνοποιηθεί περισσότερο η τριτοβάθμια εκπαίδευση ώστε να ανταποκρίνεται στις προκλήσεις της διαδικασίας παγκοσμιοποίησης, προσδιόρισε γενικούς στόχους για τη στρατηγική συνεργασίας με τις τρίτες χώρες στον τομέα αυτό και πρότεινε συγκεκριμένα μέτρα για την επίτευξη των στόχων αυτών.(7) Στο ψήφισμα του Συμβουλίου της 14ης Φεβρουαρίου 2002 σχετικά με την προώθηση της γλωσσικής πολυμορφίας και της εκμάθησης γλωσσών στο πλαίσιο της υλοποίησης των στόχων του Ευρωπαϊκού Έτους γλωσσών 2001(5) τονίζεται ότι η Ευρωπαϊκή Ένωση πρέπει να λαμβάνει υπόψη την αρχή της γλωσσικής πολυμορφίας στις σχέσεις της με τις τρίτες χώρες.(8) Τα ακαδημαϊκά ιδρύματα στην Ευρωπαϊκή Ένωση προσπαθούν να αυξήσουν το ποσοστό των διεθνώς διακινούμενων φοιτητών. Αναγνωρίζεται ευρέως το μεγάλο το δυναμικό που αντιπροσωπεύει ο συνδυασμός των δυνάμεων των επιμέρους ιδρυμάτων τριτοβάθμιας εκπαίδευσης της Ευρώπης, με την εκπαιδευτική τους ποικιλομορφία και με την ευρεία εμπειρία τους στη δικτύωση και στη συνεργασία με τρίτες χώρες, που επιτρέπει να προσφέρονται κύκλοι μαθημάτων υψηλής ποιότητας μοναδικοί στην Ευρώπη και να διαμοιράζονται ευρύτερα τα οφέλη της διεθνούς κινητικότητας εντός της Κοινότητας και στις χώρες εταίρους της.(9) Τα ευρωπαϊκά ιδρύματα τριτοβάθμιας εκπαίδευσης πρέπει να παραμείνουν στην κορυφή των εξελίξεων. Για τον σκοπό αυτό, θα πρέπει να ενθαρρύνουν τη συνεργασία τους με ιδρύματα τρίτων χωρών που έχουν επιτύχει επίπεδο ανάπτυξης συγκρίσιμο με εκείνο των ιδρυμάτων τριτοβάθμιας εκπαίδευσης της Κοινότητας. Η τριτοβάθμια εκπαίδευση πρέπει να αντιμετωπίζεται ως σύνολο, αναπόσπαστο μέρος του οποίου αποτελεί η τριτοβάθμια επαγγελματική κατάρτιση, δεδομένης της ύπαρξης ειδικών κλάδων όπως είναι η κατάρτιση των μηχανικών ή των εξειδικευμένων τεχνικών.(10) Σκοπός του παρόντος προγράμματος είναι να συμβάλει στη βελτίωση της ποιότητας της τριτοβάθμιας εκπαίδευσης στην Ευρώπη και, παράλληλα, να έχει αντίκτυπο όσον αφορά την προβολή και την κατανόηση της Ευρωπαϊκής Ένωσης σε όλον τον κόσμο καθώς και την δημιουργία ενός κεφαλαίου καλής θελήσεως μεταξύ εκείνων που θα έχουν συμμετάσχει στο πρόγραμμα.(11) Το παρόν πρόγραμμα προβλέπει τη θέσπιση προγραμμάτων "Μάστερ Erasmus Mundus" που θα επιτρέπουν στους σπουδαστές να πραγματοποιούν τον "γύρο της Ευρώπης" παρακολουθώντας διάφορα πανεπιστήμια. Η νέα αυτή ευρωπαϊκή διάσταση της τριτοβάθμιας εκπαίδευσης θα πρέπει να λαμβάνεται υπόψη κατά την αναθεώρηση των υπαρχόντων προγραμμάτων όπως είναι το Socrates (Erasmus) για να ληφθούν τα προσήκοντα μέτρα που θα επιτρέψουν την πρόσβαση των ευρωπαίων φοιτητών στο παρόν πρόγραμμα.(12) Η διαχείριση της κοινοτικής δράσης θα πρέπει να γίνεται κατά τρόπο που θα την καθιστά διαφανή, φιλική για τους χρήστες, ανοικτή και κατανοητή.(13) Στο πλαίσιο της προώθησης της διεθνούς κινητικότητας, η Κοινότητα θα πρέπει να λαμβάνει υπόψη της το φαινόμενο που είναι γνωστό ως "διαρροή εγκεφάλων".(14) Είναι ανάγκη να ενταθούν οι προσπάθειες της Κοινότητας για την προώθηση του διαλόγου και της κατανόησης ανάμεσα στους πολιτισμούς παγκοσμίως, έχοντας κατά νου την κοινωνική διάσταση της τριτοβάθμιας εκπαίδευσης καθώς και τα ιδεώδη της δημοκρατίας και του σεβασμού των ανθρώπινων δικαιωμάτων, συμπεριλαμβανομένης της ισότητας των φύλων, δεδομένου ιδίως ότι η κινητικότητα προωθεί την ανακάλυψη νέων πολιτιστικών και κοινωνικών περιβαλλόντων και διευκολύνει την κατανόησή τους, και μεριμνώντας παράλληλα ώστε καμία ομάδα πολιτών ή υπηκόων τρίτων χωρών να μην αποκλείεται ή να μην υπόκειται σε διακρίσεις όπως αναφέρεται στο άρθρο 21 παράγραφος 1 του Χάρτη Θεμελιωδών Δικαιωμάτων της Ευρωπαϊκής Ένωσης.(15) Για να ενισχυθεί η προστιθέμενη αξία της κοινοτικής δράσης πρέπει να εξασφαλισθεί η συνοχή και η συμπληρωματικότητα των δράσεων που υλοποιούνται στο πλαίσιο της παρούσας απόφασης και των άλλων σχετικών κοινοτικών πολιτικών, μέσων και δράσεων, ιδίως του έκτου προγράμματος πλαισίου που αφορά τα προγράμματα έρευνας και εξωτερικής συνεργασίας στον τομέα της τριτοβάθμιας εκπαίδευσης, το οποίο έχει συσταθεί με την απόφαση αριθ. 1513/2002/ΕΚ(6).(16) Η συμφωνία για τον Ευρωπαϊκό Οικονομικό Χώρο (συμφωνία ΕΟΧ) προβλέπει μεγαλύτερη συνεργασία στον τομέα της εκπαίδευσης, της επαγγελματικής κατάρτισης και της νεολαίας μεταξύ της Ευρωπαϊκής Κοινότητας και των κρατών μελών της, αφενός, και των χωρών της Ευρωπαϊκής Ζώνης Ελεύθερων Συναλλαγών που συμμετέχουν στον Ευρωπαϊκό Οικονομικό Χώρο (κράτη ΕΟΧ-ΕΖΕΣ), αφετέρου· οι όροι και ο τρόπος συμμετοχής των παραπάνω χωρών στο παρόν πρόγραμμα θα πρέπει να καθορισθούν σύμφωνα με τις σχετικές διατάξεις της Συμφωνίας ΕΟΧ.(17) Οι όροι και οι λεπτομέρειες συμμετοχής των συνδεδεμένων χωρών της Κεντρικής και της Ανατολικής Ευρώπης (ΧΚΑΕ) στο παρόν πρόγραμμα θα πρέπει να καθορισθούν σύμφωνα με τις διατάξεις που προβλέπονται στις ευρωπαϊκές συμφωνίες, στα πρόσθετα πρωτόκολλα των συμφωνιών αυτών και στις αποφάσεις των αντιστοίχων Συμβουλίων Σύνδεσης. Όσον αφορά την Κύπρο, η συμμετοχή θα πρέπει να χρηματοδοτηθεί από συμπληρωματικές πιστώσεις σύμφωνα με διαδικασίες που θα συμφωνηθούν με τη χώρα αυτή. Όσον αφορά τη Μάλτα και την Τουρκία, η συμμετοχή θα πρέπει να χρηματοδοτηθεί από συμπληρωματικές πιστώσεις σύμφωνα με τις διατάξεις της συνθήκης.(18) Το παρόν πρόγραμμα θα πρέπει να παρακολουθείται και να αξιολογείται τακτικά, σε συνεργασία μεταξύ της Επιτροπής και των κρατών μελών, ώστε να είναι εφικτή η αναπροσαρμογή του, ιδίως όσον αφορά τις προτεραιότητες για την υλοποίηση των μέτρων· η αξιολόγηση θα πρέπει να περιλαμβάνει εξωτερική και ανεξάρτητη αξιολόγηση.(19) Δεδομένου ότι οι στόχοι της προτεινόμενης δράσης, που αφορούν τη συμβολή της ευρωπαϊκής συνεργασίας στην ποιοτική εκπαίδευση, δεν μπορούν να επιτευχθούν επαρκώς από τα κράτη μέλη λόγω, μεταξύ άλλων, της ανάγκης για πολυμερείς εταιρικές σχέσεις, πολυμερή κινητικότητα και ανταλλαγή πληροφοριών μεταξύ της Κοινότητας και τρίτων χωρών, και δύνανται να επιτευχθούν καλύτερα σε κοινοτικό επίπεδο, λόγω της διακρατικής διάστασης των κοινοτικών δράσεων και μέτρων, η Κοινότητα μπορεί να λάβει μέτρα, σύμφωνα με την αρχή της επικουρικότητας, όπως ορίζεται στο άρθρο 5 της συνθήκης. Σύμφωνα με την αρχή της αναλογικότητας, όπως ορίζεται στο ίδιο άρθρο, η παρούσα απόφαση δεν υπερβαίνει τα αναγκαία όρια για την επίτευξη αυτών των στόχων.(20) Η παρούσα απόφαση ορίζει, για το σύνολο της διάρκειας του προγράμματος, χρηματοδοτικό πλαίσιο που αποτελεί προνομιακή αναφορά για την αρμόδια για τον προϋπολογισμό αρχή κατά την έννοια του σημείου 33 της διοργανικής συμφωνίας της 6ης Μαΐου 1999 μεταξύ του Ευρωπαϊκού Κοινοβουλίου, του Συμβουλίου και της Επιτροπής για τη δημοσιονομική πειθαρχία και τη βελτίωση της διαδικασίας του προϋπολογισμού(7), στο πλαίσιο της ετήσιας διαδικασίας του προϋπολογισμού.(21) Τα αναγκαία μέτρα για την εφαρμογή της παρούσας απόφασης θα πρέπει να θεσπισθούν σύμφωνα με την απόφαση 1999/468/ΕΚ του Συμβουλίου, της 28ης Ιουνίου 1999, για τον καθορισμό των όρων άσκησης των εκτελεστικών αρμοδιοτήτων που ανατίθενται στην Επιτροπή(8),ΑΠΟΦΑΣΙΖΟΥΝ:Άρθρο 1Θέσπιση του προγράμματος1. Η παρούσα απόφαση θεσπίζει πρόγραμμα για την αύξηση της ποιότητας στην τριτοβάθμια εκπαίδευση στο εσωτερικό της Ευρωπαϊκής Ένωσης και για την προώθηση της διαπολιτισμικής κατανόησης μέσω της συνεργασίας με τρίτες χώρες, το "Erasmus Mundus", αποκαλούμενο στο εξής "πρόγραμμα".2. Το πρόγραμμα εφαρμόζεται για την περίοδο από την 1η Ιανουαρίου 2004 έως τις 31 Δεκεμβρίου 2008.3. Το πρόγραμμα υποστηρίζει και συμπληρώνει τη δράση που αναλαμβάνεται από τα κράτη μέλη και εντός αυτών ενώ σέβεται πλήρως την αρμοδιότητα τους για το περιεχόμενο και την οργάνωση των συστημάτων εκπαίδευσης και κατάρτισης, καθώς και την πολιτιστική και γλωσσική τους πολυμορφία.Άρθρο 2ΟρισμοίΓια το σκοπό της παρούσας απόφασης, νοούνται ως:1. "ίδρυμα τριτοβάθμιας εκπαίδευσης": κάθε ίδρυμα το οποίο, βάσει της εθνικής νομοθεσίας ή πρακτικής, απονέμει τίτλους ή πτυχία αυτού του επιπέδου, όποια και αν είναι η ονομασία των ιδρυμάτων αυτών·2. "μεταπτυχιακός φοιτητής από τρίτη χώρα": ο υπήκοος τρίτης χώρας, εκτός από τις χώρες ΕΟΧ-ΕΖΕΣ και τις υποψήφιες χώρες για ένταξη στην Ευρωπαϊκή Ένωση, ο οποίος: έχει ήδη λάβει ένα πρώτο πτυχίο τριτοβάθμιας εκπαίδευσης· δεν είναι κάτοικος οποιουδήποτε κράτους μέλους ή οποιασδήποτε από τις συμμετέχουσες χώρες που προβλέπει το άρθρο 11· δεν έχει ασκήσει την κύρια δραστηριότητά του (σπουδές, εργασία, κ.λπ.) για περισσότερους από 12 μήνες συνολικά κατά την τελευταία πενταετία σε οποιοδήποτε κράτος μέλος ή σε οποιαδήποτε συμμετέχουσα χώρα· και έχει γίνει δεκτός ή έχει εγγραφεί σε ένα πρόγραμμα Μάστερ του Erasmus Mundus, όπως περιγράφεται στο παράρτημα·3. "επιστήμονας από τρίτη χώρα": ο υπήκοος τρίτης χώρας, εκτός από τις χώρες ΕΟΧ-ΕΖΕΣ και τις υποψήφιες χώρες για ένταξη στην Ευρωπαϊκή Ένωση, ο οποίος: δεν είναι κάτοικος οποιουδήποτε κράτους μέλους ή οποιασδήποτε από τις συμμετέχουσες χώρες που προβλέπει το άρθρο 11· δεν έχει ασκήσει την κύρια δραστηριότητά του (σπουδές, εργασία, κ.λπ.) για περισσότερους από 12 μήνες συνολικά κατά την τελευταία πενταετία σε οποιοδήποτε κράτος μέλος ή σε οποιαδήποτε συμμετέχουσα χώρα· και έχει εξέχουσα πανεπιστημιακή ή/και επαγγελματική εμπειρία·4. "μεταπτυχιακές σπουδές": τα προγράμματα σπουδών τριτοβάθμιας εκπαίδευσης που έπονται των σπουδών του πρώτου πτυχίου διάρκειας τουλάχιστον τριών ετών, και τα οποία οδηγούν σε δεύτερο ή περαιτέρω πτυχίο.Άρθρο 3Στόχοι του προγράμματος1. Ο γενικός στόχος του προγράμματος είναι να αυξηθεί η ποιότητα της ευρωπαϊκής τριτοβάθμιας εκπαίδευσης μέσω προαγωγής της συνεργασίας με τρίτες χώρες, ώστε να αναπτύσσεται καλύτερα το ανθρώπινο δυναμικό και να προωθείται ο διάλογος και η κατανόηση ανάμεσα στους λαούς και τους πολιτισμούς.2. Οι ειδικοί στόχοι του προγράμματος είναι:α) η προώθηση της ποιοτικής προσφοράς στην τριτοβάθμια εκπαίδευση, με διακριτή ευρωπαϊκή προστιθέμενη αξία που να είναι ελκυστική τόσο εντός όσο και εκτός των συνόρων της Ευρωπαϊκής Ένωσης·β) η ενθάρρυνση και η παροχή δυνατοτήτων, σε υψηλού επιπέδου πτυχιούχους και επιστήμονες από όλο τον κόσμο, να αποκτούν τίτλους ή/και εμπειρία στην Ευρωπαϊκή Ένωση·γ) η ανάπτυξη πιο συγκροτημένης συνεργασίας ανάμεσα στα ιδρύματα της Ευρωπαϊκής Ένωσης και των τρίτων χωρών, και μεγαλύτερης εξωτερικής κινητικότητας της Ευρωπαϊκής Ένωσης στο πλαίσιο των ευρωπαϊκών προγραμμάτων σπουδών·δ) η βελτίωση των δυνατοτήτων πρόσβασης και η ενίσχυση της εικόνας και της προβολής της τριτοβάθμιας εκπαίδευσης στην Ευρωπαϊκή Ένωση.3. Στην προσπάθειά της να επιτύχει τους στόχους του προγράμματος, η Επιτροπή ακολουθεί τη γενική πολιτική της Κοινότητας σχετικά με την ισότητα των ευκαιριών για τους άνδρες και τις γυναίκες. Η Επιτροπή εξασφαλίζει επίσης ότι δεν αποκλείεται ή δεν μειονεκτεί καμία ομάδα πολιτών ή υπηκόων τρίτης χώρας.Άρθρο 4Δράσεις του προγράμματος1. Οι στόχοι του παρόντος προγράμματος, όπως ορίζονται στο άρθρο 3, επιδιώκουν τις ακόλουθες δράσεις:α) προγράμματα Μάστερ του Erasmus Mundus, που επιλέγονται σε συνάρτηση με την ποιότητα της προτεινόμενης κατάρτισης και της υποδοχής των φοιτητών·β) πρόγραμμα υποτροφιών·γ) εταιρικές σχέσεις με ιδρύματα τριτοβάθμιας εκπαίδευσης τρίτων χωρών·δ) μέτρα ενίσχυσης της ελκυστικότητας της Ευρώπης ως εκπαιδευτικού προορισμού·ε) μέτρα τεχνικής υποστήριξης.2. Οι δράσεις αυτές υλοποιούνται με τις διαδικασίες που περιγράφονται στο παράρτημα και με τις ακόλουθες προσεγγίσεις, οι οποίες μπορούν να συνδυάζονται μεταξύ τους όπου αυτό ενδείκνυται:α) υποστήριξη της ανάπτυξης κοινών εκπαιδευτικών προγραμμάτων και δικτύων συνεργασίας που διευκολύνουν την ανταλλαγή εμπειριών και ορθών πρακτικών·β) ενισχυμένη υποστήριξη της κινητικότητας ατόμων, μεταξύ της Κοινότητας και τρίτων χωρών, στον τομέα της τριτοβάθμιας εκπαίδευσης·γ) προώθηση της γλωσσομάθειας, παρέχοντας κατά προτίμηση στους φοιτητές τη δυνατότητα εκμάθησης τουλάχιστον δύο από τις γλώσσες που ομιλούνται στις χώρες στις οποίες εδρεύουν τα ιδρύματα τριτοβάθμιας εκπαίδευσης που μετέχουν στο πρόγραμμα Μάστερ Erasmus Mundus, και προώθηση της κατανόησης διαφορετικών πολιτισμών·δ) υποστήριξη πιλοτικών σχεδίων που βασίζονται σε διακρατικές εταιρικές σχέσεις και αποσκοπούν στην ανάπτυξη της καινοτομίας και της ποιότητας στην τριτοβάθμια εκπαίδευση·ε) υποστήριξη της ανάλυσης και παρακολούθησης των τάσεων και των εξελίξεων στην τριτοβάθμια εκπαίδευση, με διεθνή προοπτική.Άρθρο 5Πρόσβαση στο πρόγραμμαΣύμφωνα με τους όρους και τους διακανονισμούς εφαρμογής που ορίζονται στο παράρτημα και έχοντας υπόψη τους ορισμούς του άρθρου 2, το πρόγραμμα αφορά ιδίως:α) ιδρύματα τριτοβάθμιας εκπαίδευσης·β) φοιτητές που έχουν αποκτήσει ένα πρώτο πτυχίο από ίδρυμα τριτοβάθμιας εκπαίδευσης·γ) επιστήμονες ή επαγγελματίες που έχουν διδακτικό ή ερευνητικό έργο·δ) προσωπικό που συμμετέχει άμεσα στην τριτοβάθμια εκπαίδευση·ε) άλλους δημόσιους ή ιδιωτικούς φορείς που δραστηριοποιούνται στον τομέα της τριτοβάθμιας εκπαίδευσης, οι οποίοι μπορούν να συμμετέχουν μόνο στις δράσεις 4 και 5 του παραρτήματος.Άρθρο 6Υλοποίηση του προγράμματος και συνεργασία με τα κράτη μέλη1. Η Επιτροπή:α) εξασφαλίζει την αποτελεσματική υλοποίηση των κοινοτικών δράσεων που καλύπτονται από το πρόγραμμα σύμφωνα με το παράρτημα·β) λαμβάνει υπόψη τη διμερή συνεργασία με τρίτες χώρες που έχουν αναλάβει τα κράτη μέλη·γ) πραγματοποιεί διαβουλεύσεις με τις αρμόδιες ενώσεις και τους οργανισμούς του τομέα της τριτοβάθμιας εκπαίδευσης σε ευρωπαϊκό επίπεδο και ενημερώνει την επιτροπή του άρθρου 8 για τη γνώμη τους·δ) επιζητά τη συνέργια και αναπτύσσει κοινές δραστηριότητες με άλλα κοινοτικά προγράμματα και δράσεις στον τομέα της τριτοβάθμιας εκπαίδευσης και της έρευνας.2. Τα κράτη μέλη:α) λαμβάνουν τα απαραίτητα μέτρα για να εξασφαλίσουν την αποτελεσματική διεξαγωγή του προγράμματος σε επίπεδο κράτους μέλους, με τη συμμετοχή όλων των ενδιαφερομένων για την εκπαίδευση μερών, σύμφωνα με την εθνική πρακτική, και προσπαθούν να λάβουν τα τυχόν κατάλληλα μέτρα για τη λύση των νομικών και διοικητικών εμποδίων·β) ορίζουν τις κατάλληλες δομές που συνεργάζονται στενά με την Επιτροπή·γ) ενθαρρύνουν τις δυνατότητες συνέργιας με άλλα κοινοτικά προγράμματα και τυχόν παρεμφερείς εθνικές πρωτοβουλίες που αναλαμβάνονται σε επίπεδο κρατών μελών.3. Η Επιτροπή εξασφαλίζει, σε συνεργασία με τα κράτη μέλη:α) την παροχή της δέουσας πληροφόρησης, δημοσιότητας και παρακολούθησης σχετικά με τις δράσεις που υποστηρίζει το πρόγραμμα·β) τη διάδοση των αποτελεσμάτων των δράσεων που αναλαμβάνονται στα πλαίσια του προγράμματος.Άρθρο 7Μέτρα εφαρμογής1. Τα ακόλουθα αναγκαία μέτρα εφαρμογής της παρούσας απόφασης θεσπίζονται σύμφωνα με τη διαδικασία της διαχειριστικής επιτροπής που αναφέρεται στο άρθρο 8 παράγραφος 2:α) το ετήσιο πρόγραμμα εργασιών, συμπεριλαμβανομένων των προτεραιοτήτων·β) τα κριτήρια και οι διαδικασίες επιλογής, συμπεριλαμβανομένης της σύνθεσης και του εσωτερικού κανονισμού της επιτροπής επιλογής, και τα αποτελέσματα των επιλογών της δράσης 1, λαμβανομένων δεόντως υπόψη των διατάξεων του παραρτήματος·γ) οι γενικές κατευθυντήριες γραμμές για την εφαρμογή του προγράμματος·δ) ο ετήσιος προϋπολογισμός, η κατανομή των κονδυλίων μεταξύ των διαφόρων δράσεων του προγράμματος και ενδεικτικά ποσά υποτροφιών·ε) οι διευθετήσεις για την παρακολούθηση και αξιολόγηση του προγράμματος και για τη διάδοση και μεταφορά των αποτελεσμάτων.2. Οι προτάσεις αποφάσεων σχετικά με τα αποτελέσματα των επιλογών, εκτός των επιλογών της δράσης 1, και όλα τα άλλα αναγκαία μέτρα για την εφαρμογή της παρούσας απόφασης θεσπίζονται σύμφωνα με τη διαδικασία της συμβουλευτικής επιτροπής, που αναφέρεται στο άρθρο 8, παράγραφος 3.Άρθρο 8Επιτροπή1. Η Επιτροπή επικουρείται από επιτροπή.2. Οσάκις γίνεται αναφορά στην παρούσα παράγραφο, εφαρμόζονται τα άρθρα 4 και 7 της απόφασης 1999/468/ΕΚ, τηρουμένων των διατάξεων του άρθρου 8 αυτής.Η προθεσμία που προβλέπεται στο άρθρο 4 παράγραφος 3 της απόφασης 1999/468/ΕΚ ορίζεται σε δύο μήνες.3. Οσάκις γίνεται αναφορά στην παρούσα παράγραφο, εφαρμόζονται τα άρθρα 3 και 7 της απόφασης 1999/468/ΕΚ, τηρουμένων των διατάξεων του άρθρου 8 αυτής.4. Η επιτροπή θεσπίζει τον εσωτερικό της κανονισμό.Άρθρο 9Χρηματοδότηση1. Το χρηματοδοτικό πλαίσιο εκτέλεσης του προγράμματος για την περίοδο που αναφέρεται στο άρθρο 1 ορίζεται σε 230 εκατομμύρια ευρώ. Για την περίοδο που έπεται της 31ης Δεκεμβρίου 2006, το ποσό αυτό θεωρείται ότι έχει επιβεβαιωθεί, εφόσον είναι σύμφωνο, για τη φάση αυτή, προς τις δημοσιονομικές προοπτικές που ισχύουν για την περίοδο που άρχεται το 2007.2. Η αρμόδια για τον προϋπολογισμό αρχή εγκρίνει τις ετήσιες πιστώσεις μέσα στα όρια των δημοσιονομικών προοπτικών.Άρθρο 10Συνοχή και συμπληρωματικότητα1. Η Επιτροπή εξασφαλίζει, σε συνεργασία με τα κράτη μέλη, τη συνολική συνοχή και συμπληρωματικότητα με άλλες συναφείς κοινοτικές πολιτικές, μέσα και δράσεις, ιδίως με το έκτο πρόγραμμα πλαίσιο έρευνας και με προγράμματα εξωτερικής συνεργασίας στον τομέα της τριτοβάθμιας εκπαίδευσης.2. Η Επιτροπή ενημερώνει τακτικά την επιτροπή που αναφέρεται στο άρθρο 8 παράγραφος 1 σχετικά με τις κοινοτικές πρωτοβουλίες που αναλαμβάνονται στους σχετικούς τομείς, εξασφαλίζει την αποτελεσματική σύνδεση, και, όπου ενδείκνυται, τις κοινές δράσεις ανάμεσα στο πρόγραμμα και στα προγράμματα και τις δράσεις στον τομέα της εκπαίδευσης που αναλαμβάνονται στο πλαίσιο της συνεργασίας της Κοινότητας με τρίτες χώρες, συμπεριλαμβανομένων των διμερών συμφωνιών, και τους αρμόδιους διεθνείς οργανισμούς.Άρθρο 11Συμμετοχή των κρατών ΕΟΧ-ΕΖΕΣ και των υποψηφίων χωρών για ένταξη στην Ευρωπαϊκή ΈνωσηΟι όροι και οι λεπτομέρειες συμμετοχής των κρατών ΕΟΧ-ΕΖΕΣ και των υποψήφιων για ένταξη στην Ευρωπαϊκή Ένωση χωρών στο πρόγραμμα καθορίζονται σύμφωνα με τις σχετικές διατάξεις των πράξεων που διέπουν τις σχέσεις ανάμεσα στην Ευρωπαϊκή Κοινότητα και τις χώρες αυτές.Άρθρο 12Παρακολούθηση και αξιολόγηση1. Η Επιτροπή παρακολουθεί τακτικά την υλοποίηση του προγράμματος σε συνεργασία με τα κράτη μέλη. Τα αποτελέσματα της παρακολούθησης και της αξιολόγησης χρησιμοποιούνται κατά την εφαρμογή του προγράμματος.Η παρακολούθηση περιλαμβάνει τις εκθέσεις που αναφέρονται στην παράγραφο 3 και συγκεκριμένες δραστηριότητες.2. Το πρόγραμμα αξιολογείται τακτικά από την Επιτροπή όσον αφορά τους αναφερόμενους στο άρθρο 3 στόχους, τον αντίκτυπο του προγράμματος στο σύνολό του και τη συμπληρωματικότητα μεταξύ των δράσεων που υλοποιούνται στο πλαίσιο του προγράμματος και εκείνων που υπάγονται σε άλλες συναφείς κοινοτικές πολιτικές, μέσα και δράσεις.3. Η Επιτροπή υποβάλλει στο Ευρωπαϊκό Κοινοβούλιο, στο Συμβούλιο, στην Ευρωπαϊκή Οικονομική και Κοινωνική Επιτροπή και στην Επιτροπή των Περιφερειών:α) κατά την προσχώρηση νέων κρατών μελών, έκθεση για τις δημοσιονομικές συνέπειες αυτών των προσχωρήσεων στο πρόγραμμα, ακολουθούμενη, οσάκις ενδείκνυται, από προτάσεις για την αντιμετώπιση των εν λόγω δημοσιονομικών συνεπειών. Το Ευρωπαϊκό Κοινοβούλιο και το Συμβούλιο αποφασίζουν επί των προτάσεων αυτών το συντομότερο δυνατόν·β) μέχρι τις 30 Ιουνίου 2007, ενδιάμεση έκθεση αξιολόγησης για τα επιτευχθέντα αποτελέσματα και για τις ποιοτικές πτυχές της υλοποίησης του προγράμματος·γ) μέχρι τις 31 Δεκεμβρίου 2007, ανακοίνωση σχετικά με τη συνέχιση του προγράμματος·δ) μέχρι τις 31 Δεκεμβρίου 2009, την εκ των υστέρων έκθεση αξιολόγησης.Άρθρο 13Έναρξη ισχύοςΗ παρούσα απόφαση αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.Βρυξέλλες, 5 Δεκεμβρίου 2003.Για το Ευρωπαϊκό ΚοινοβούλιοΟ ΠρόεδροςP. CoxΓια το ΣυμβούλιοΟ ΠρόεδροςP. Lunardi(1) ΕΕ C 331 Ε της 31.12.2002. σ. 25.(2) ΕΕ C 95 της 23.4.2003, σ. 35.(3) ΕΕ C 244 της 10.10.2003, σ. 14.(4) Γνώμη του Ευρωπαϊκού Κοινοβουλίου της 8ης Απριλίου 2003 (δεν έχει ακόμα δημοσιευθεί στην Επίσημη Εφημερίδα), κοινή θέση του Συμβουλίου της 16ης Ιουνίου 2003 (ΕΕ C 240 Ε της 7.10.2003. σ. 1) και θέση του Ευρωπαϊκού Κοινοβουλίου της 21ης Οκτωβρίου 2003 (δεν έχει ακόμα δημοσιευθεί στην Επίσημη Εφημερίδα).(5) ΕΕ C 50 της 23.2.2002, σ. 1.(6) Απόφαση αριθ. 1513/2002/ΕΚ του Ευρωπαϊκού Κοινοβουλίου και του Συμβουλίου, της 27ης Ιουνίου 2002, για το έκτο πρόγραμμα πλαίσιο δραστηριοτήτων έρευνας, τεχνολογικής ανάπτυξης και επίδειξης της Ευρωπαϊκής Κοινότητας, με σκοπό τη συμβολή στη δημιουργία του ευρωπαϊκού χώρου έρευνας και στην καινοτομία (2002-2006) (ΕΕ L 232 της 29.8.2001, σ. 1).(7) ΕΕ C 172 της 18.6.1999, σ. 1· συμφωνία όπως τροποποιήθηκε από την απόφαση 2003/429/ΕΚ του Ευρωπαϊκού Κοινοβουλίου και του Συμβουλίου (ΕΕ L 147 της 14.6.2003, σ. 25).(8) ΕΕ L 184 της 17.7.1999, σ. 23.ΠΑΡΑΡΤΗΜΑΚΟΙΝΟΤΙΚΕΣ ΔΡΑΣΕΙΣ ΚΑΙ ΔΙΑΔΙΚΑΣΙΕΣ ΕΠΙΛΟΓΗΣ>ΘΕΣΗ ΠΙΝΑΚΑ>ΔΡΑΣΗ 1: ΠΡΟΓΡΑΜΜΑΤΑ ΜΑΣΤΕΡ TOY ERASMUS MUNDUS1. Η Κοινότητα επιλέγει ευρωπαϊκά μεταπτυχιακά προγράμματα που επονομάζονται, για τους σκοπούς του παρόντος προγράμματος "Μάστερ Erasmus Mundus" και επιλέγονται ανάλογα με την ποιότητα των προτεινομένων μαθημάτων και την υποδοχή που επιφυλάσσεται στους σπουδαστές, όπως προβλέπεται στο παρόν παράρτημα υπό τον τίτλο "διαδικασίες επιλογής".2. Για τους σκοπούς του προγράμματος, τα προγράμματα Μάστερ του Erasmus Mundus:α) περιλαμβάνουν τουλάχιστον τρία ιδρύματα τριτοβάθμιας εκπαίδευσης από τρία διαφορετικά κράτη μέλη·β) εφαρμόζουν πρόγραμμα σπουδών που περιλαμβάνει περιόδους σπουδών σε τουλάχιστον δύο από τα τρία ιδρύματα του στοιχείου α)·γ) διαθέτουν εσωτερικές διαδικασίες αναγνώρισης των περιόδων σπουδών που πραγματοποιούνται στα ιδρύματα εταίρους, βασισμένες ή σύμφωνες με το ευρωπαϊκό σύστημα μεταφοράς ακαδημαϊκών μονάδων·δ) καταλήγουν στην απονομή κοινών, διπλών ή πολλαπλών πτυχίων από τα συμμετέχοντα ιδρύματα, τα οποία αναγνωρίζουν ή εγκρίνουν τα κράτη μέλη·ε) διατηρούν ελάχιστο αριθμό θέσεων για την υποδοχή και φιλοξενία φοιτητών από τρίτες χώρες στους οποίους έχει χορηγηθεί οικονομική υποστήριξη στο πλαίσιο του προγράμματος·στ) ορίζουν διαφανείς προϋποθέσεις εισαγωγής, οι οποίες λαμβάνουν δεόντως υπόψη, μεταξύ άλλων, τα ζητήματα ισότητας των φύλων και ίσης μεταχείρισης·ζ) δεσμεύονται για την τήρηση των κανόνων όσον αφορά τη διαδικασία επιλογής των υποτρόφων (φοιτητών και επιστημόνων)·η) λαμβάνουν τα κατάλληλα μέτρα για να διευκολύνουν την πρόσβαση και τη φιλοξενία φοιτητών από τρίτες χώρες (δυνατότητες ενημέρωσης, στέγασης, κ.λπ.)·θ) ανεξαρτήτως της γλώσσας διδασκαλίας, προβλέπουν τη χρήση δύο τουλάχιστον ευρωπαϊκών γλωσσών που ομιλούνται στα κράτη μέλη στα οποία βρίσκονται τα ιδρύματα τριτοβάθμιας εκπαίδευσης που συμμετέχουν στο πρόγραμμα Μάστερ του Erasmus Mundus και, όπου ενδείκνυται, τη γλωσσική προετοιμασία και υποστήριξη των φοιτητών, ιδίως με μαθήματα που θα οργανώνουν τα ιδρύματα αυτά.3. Τα προγράμματα Μάστερ του Erasmus Mundus επιλέγονται για μία πενταετία, υπό την προϋπόθεση μιας απλής ετήσιας διαδικασίας ανανέωσης βάσει των εκθέσεων προόδου. Η περίοδος αυτή μπορεί να περιλαμβάνει προπαρασκευαστικές δραστηριότητες διάρκειας ενός έτους πριν αρχίσει να λειτουργεί το καθαυτό πρόγραμμα. Καθόλη τη διάρκεια του προγράμματος, επιδιώκεται να αντιπροσωπεύονται ισόρροπα οι διάφοροι τομείς σπουδών. Η Κοινότητα μπορεί να παρέχει οικονομική υποστήριξη για τα προγράμματα Μάστερ του Erasmus Mundus και η χρηματοδότηση υπόκειται στην ετήσια διαδικασία ανανέωσης.ΔΡΑΣΗ 2: ΥΠΟΤΡΟΦΙΕΣ1. Η Κοινότητα καθιερώνει ένα ενιαίο, γενικό πρόγραμμα υποτροφιών που απευθύνεται στους μεταπτυχιακούς φοιτητές και επιστήμονες τρίτων χωρών.α) Η Κοινότητα μπορεί να παρέχει οικονομική ενίσχυση σε φοιτητές από τρίτες χώρες που έχουν γίνει δεκτοί, μέσω ανταγωνιστικής διαδικασίας, σε προγράμματα Μάστερ του Erasmus Mundus·β) η Κοινότητα μπορεί να παρέχει οικονομική ενίσχυση σε ακαδημαϊκούς τρίτων χωρών που επισκέπτονται προγράμματα Μάστερ του Erasmus Mundus με σκοπό να πραγματοποιήσουν διδακτικό, ερευνητικό ή ακαδημαϊκό έργο στα ιδρύματα που συμμετέχουν στα προγράμματα Μάστερ του Erasmus Mundus.2. Οι υποτροφίες διατίθενται σε μεταπτυχιακούς φοιτητές και επιστήμονες τρίτων χωρών όπως ορίζεται στο άρθρο 2 χωρίς άλλη προϋπόθεση συμμετοχής από την ύπαρξη σχέσεων ανάμεσα στην Ευρωπαϊκή Ένωση και τη χώρα καταγωγής των εν λόγω φοιτητών και επιστημόνων.3. Η Επιτροπή λαμβάνει μέτρα για να εξασφαλίσει ότι κανένας φοιτητής ή επιστήμονας δεν λαμβάνει οικονομική ενίσχυση για τον ίδιο σκοπό από περισσότερα του ενός κοινοτικά προγράμματα.ΔΡΑΣΗ 3: ΕΤΑΙΡΙΚΕΣ ΣΧΕΣΕΙΣ ΜΕ ΙΔΡΥΜΑΤΑ ΤΡΙΤΟΒΑΘΜΙΑΣ ΕΚΠΑΙΔΕΥΣΗΣ ΤΡΙΤΩΝ ΧΩΡΩΝ1. Η Κοινότητα μπορεί να υποστηρίζει τις συγκροτημένες σχέσεις ανάμεσα στα προγράμματα Μάστερ του Erasmus Mundus και σε ιδρύματα τριτοβάθμιας εκπαίδευσης τρίτων χωρών. Τηρουμένων των γενικών κριτηρίων ποιότητας, θα πρέπει επίσης να λαμβάνεται υπόψη η ποικίλη γεωγραφική κατανομή μεταξύ των ιδρυμάτων τρίτων χωρών που συμμετέχουν στο πρόγραμμα. Οι εταιρικές σχέσεις θα παρέχουν το πλαίσιο για την εξωτερική κινητικότητα των φοιτητών και των επιστημόνων της Ευρωπαϊκής Ένωσης που συμμετέχουν στα προγράμματα Μάστερ του Erasmus Mundus.2. Οι εταιρικές σχέσεις:- περιλαμβάνουν ένα πρόγραμμα Μάστερ του Erasmus Mundus και τουλάχιστον ένα ίδρυμα τριτοβάθμιας εκπαίδευσης από τρίτη χώρα,- υποστηρίζονται για περιόδους έως τριών ετών,- παρέχουν πλαίσιο για την εξωτερική κινητικότητα των φοιτητών που εγγράφονται στα προγράμματα Μάστερ του Erasmus Mundus και των καθηγητών των προγραμμάτων αυτών· οι επιλέξιμοι φοιτητές και οι επιστήμονες πρέπει να είναι πολίτες της Ευρωπαϊκής Ένωσης ή υπήκοοι τρίτων χωρών που έχουν κατοικήσει νόμιμα στην Ευρωπαϊκή Ένωση για τουλάχιστον τρία έτη (και για λόγους διαφορετικούς από σπουδές) πριν από την έναρξη της εξωτερικής κινητικότητας,- εξασφαλίζουν την αναγνώριση των περιόδων σπουδών στο ίδρυμα υποδοχής, (δηλαδή μη ευρωπαϊκό ίδρυμα).3. Οι δραστηριότητες των σχεδίων εταιρικής σχέσης μπορούν να περιλαμβάνουν επίσης:- διδακτικό έργο σε ένα ίδρυμα εταίρο που υποστηρίζει την ανάπτυξη του προγράμματος σπουδών του σχεδίου,- ανταλλαγή καθηγητών, εκπαιδευτών, διοικητικών υπαλλήλων και άλλων σχετικών ειδικών,- ανάπτυξη και διάδοση των νέων μεθοδολογιών στην τριτοβάθμια εκπαίδευση, που περιλαμβάνουν τη χρήση των τεχνολογιών της πληροφορίας και της επικοινωνίας, την ηλεκτρονική μάθηση και την ανοικτή και εξ αποστάσεως μάθηση,- ανάπτυξη προγραμμάτων συνεργασίας με ιδρύματα τριτοβάθμιας εκπαίδευσης τρίτων χωρών με στόχο την προσφορά κύκλων μαθημάτων στην εν λόγω χώρα.ΔΡΑΣΗ 4: ΕΝΙΣΧΥΣΗ ΤΗΣ ΕΛΚΥΣΤΙΚΟΤΗΤΑΣ1. Με τη δράση αυτή, η Κοινότητα μπορεί να ενισχύει τις δραστηριότητες που στοχεύουν στη βελτίωση της εικόνας και της προβολής και στην καλύτερη πρόσβαση στην ευρωπαϊκή εκπαίδευση. Η Κοινότητα υποστηρίζει επίσης τις συμπληρωματικές δραστηριότητες που συνεισφέρουν στους στόχους του παρόντος προγράμματος, συμπεριλαμβανομένων των δραστηριοτήτων που αφορούν τη διεθνή διάσταση της εξασφάλισης της ποιότητας, της αναγνώρισης των ακαδημαϊκών μονάδων, της αναγνώρισης των ευρωπαϊκών τίτλων στο εξωτερικό και της αμοιβαίας αναγνώρισης των τίτλων με τις τρίτες χώρες, της ανάπτυξης του προγράμματος σπουδών και της κινητικότητας.2. Τα επιλέξιμα ιδρύματα μπορούν να περιλαμβάνουν δημόσιους ή ιδιωτικούς οργανισμούς που δραστηριοποιούνται στον τομέα της τριτοβάθμιας εκπαίδευσης σε εθνικό ή σε διεθνές επίπεδο. Οι δραστηριότητες πραγματοποιούνται σε δίκτυα που περιλαμβάνουν τουλάχιστον τρεις οργανισμούς από τρία διαφορετικά κράτη μέλη και μπορεί να περιλαμβάνουν και οργανισμούς από τρίτες χώρες. Οι δραστηριότητες (που μπορούν να περιλαμβάνουν σεμινάρια, συνέδρια, εργαστήρια, ανάπτυξη εργαλείων πληροφορικής, παραγωγή υλικού για δημοσίευση, κ.λπ.) μπορούν να πραγματοποιούνται στα κράτη μέλη ή σε τρίτες χώρες.3. Οι δραστηριότητες προώθησης επιδιώκουν να δημιουργούν δεσμούς ανάμεσα στην τριτοβάθμια εκπαίδευση και την έρευνα, και να αξιοποιούν, όπου είναι δυνατόν, πιθανές συνέργιες.4. Με τη δράση αυτή, η Κοινότητα μπορεί να υποστηρίζει διεθνή θεματικά δίκτυα που ασχολούνται με τα ζητήματα αυτά.5. Η Κοινότητα μπορεί να υποστηρίζει, κατά περίπτωση, δοκιμαστικά σχέδια με τρίτες χώρες για την ανάπτυξη περαιτέρω συνεργασίας στον τομέα της τριτοβάθμιας εκπαίδευσης με τις εν λόγω χώρες.6. Η Κοινότητα υποστηρίζει ένα σύλλογο αποφοίτων όλων των φοιτητών (τρίτων χωρών και Ευρωπαίων) που αποφοιτούν από τα προγράμματα Μάστερ του Erasmus Mundus.ΔΡΑΣΗ 5: ΤΕΧΝΙΚΑ ΜΕΤΡΑ ΥΠΟΣΤΗΡΙΞΗΣΚατά την υλοποίηση του προγράμματος, η Επιτροπή μπορεί να προσφεύγει σε εμπειρογνώμονες, σε εκτελεστικά γραφεία, σε υφιστάμενους αρμόδιους φορείς στα κράτη μέλη, και εάν χρειασθεί, σε άλλες μορφές τεχνικής βοήθειας η χρηματοδότηση των οποίων μπορεί να αντλείται από το συνολικό χρηματοδοτικό πλαίσιο του προγράμματος.ΔΙΑΔΙΚΑΣΙΕΣ ΕΠΙΛΟΓΗΣΟι διαδικασίες επιλογής ορίζονται σύμφωνα με το άρθρο 7 παράγραφος 1. Οι διαδικασίες αυτές τηρούν τις ακόλουθες διατάξεις:α) Η επιλογή των προτάσεων δυνάμει των δράσεων 1 και 3 γίνεται από επιτροπή επιλογής της οποίας προεδρεύει ένα πρόσωπο το οποίο αυτή εκλέγει και η οποία αποτελείται από προσωπικότητες υψηλού επιπέδου που προέρχονται από τον ακαδημαϊκό χώρο και αντιπροσωπεύουν την ποικιλία της τριτοβάθμιας εκπαίδευσης στην Ευρωπαϊκή Ένωση. Η επιτροπή επιλογής εξασφαλίζει ότι τα προγράμματα Μάστερ του Erasmus Mundus και οι εταιρικές σχέσεις αντιστοιχούν στην υψηλότερη δυνατή ακαδημαϊκή ποιότητα.β) Σε κάθε επιλεγόμενο πρόγραμμα Μάστερ του Erasmus Mundus, κατανέμεται συγκεκριμένος αριθμός υποτροφιών στο πλαίσιο της δράσης 2. Η επιλογή των φοιτητών τρίτων χωρών πραγματοποιείται από τα ιδρύματα που συμμετέχουν στα προγράμματα Μάστερ του Erasmus Mundus. Οι διαδικασίες επιλογής προβλέπουν μηχανισμό συμψηφισμού σε ευρωπαϊκό επίπεδο, προς αποφυγήν σοβαρών ανισορροπιών μεταξύ των τομέων σπουδών και των περιοχών προέλευσης φοιτητών και ακαδημαϊκών και των κρατών μελών προορισμού.γ) Οι προτάσεις δυνάμει της δράσης 4 επιλέγονται από την Επιτροπή.δ) Οι διαδικασίες επιλογής προϋποθέτουν διαβούλευση με τις δομές που ορίζονται σύμφωνα με το άρθρο 6 παράγραφος 2 στοιχείο β).


title: 2005/720/ΕΚ: Απόφαση του Συμβουλίου, της 20ής Σεπτεμβρίου 2005, για τη σύναψη πρωτοκόλλου της ευρωμεσογειακής συμφωνίας περί συνδέσεως μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Τυνησίας, αφετέρου, προκειμένου να ληφθεί υπόψη η προσχώρηση στην Ευρωπαϊκή Ένωση της Τσεχικής Δημοκρατίας, της Δημοκρατίας της Εσθονίας, της Κυπριακής Δημοκρατίας, της Δημοκρατίας της Λεττονίας, της Δημοκρατίας της Λιθουανίας, της Δημοκρατίας της Ουγγαρίας, της Δημοκρατίας της Μάλτας, της Δημοκρατίας της Πολωνίας, της Δημοκρατίας της Σλοβενίας και της Σλοβακικής Δημοκρατίας

text:
               21.10.2005

               EL

               Επίσημη Εφημερίδα της Ευρωπαϊκής Ένωσης

               L 278/1

      ΑΠΌΦΑΣΗ ΤΟΥ ΣΥΜΒΟΥΛΊΟΥ

   της 20ής Σεπτεμβρίου 2005
   για τη σύναψη πρωτοκόλλου της ευρωμεσογειακής συμφωνίας περί συνδέσεως μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Τυνησίας, αφετέρου, προκειμένου να ληφθεί υπόψη η προσχώρηση στην Ευρωπαϊκή Ένωση της Τσεχικής Δημοκρατίας, της Δημοκρατίας της Εσθονίας, της Κυπριακής Δημοκρατίας, της Δημοκρατίας της Λεττονίας, της Δημοκρατίας της Λιθουανίας, της Δημοκρατίας της Ουγγαρίας, της Δημοκρατίας της Μάλτας, της Δημοκρατίας της Πολωνίας, της Δημοκρατίας της Σλοβενίας και της Σλοβακικής Δημοκρατίας
   (2005/720/ΕΚ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας, και ιδίως το άρθρο 310, σε συνδυασμό με το άρθρο 300 παράγραφος 2 πρώτο εδάφιο δεύτερη πρόταση και το άρθρο 300 παράγραφος 3 δεύτερο εδάφιο,
   την πράξη προσχώρησης του 2003, και ιδίως το άρθρο 6 παράγραφος 2,
   την πρόταση της Επιτροπής,
   τη σύμφωνη γνώμη του Ευρωπαϊκού Κοινοβουλίου (1),
   Εκτιμώντας τα ακόλουθα:

               (1)

               Το πρωτόκολλο της ευρωμεσογειακής συμφωνίας περί συνδέσεως μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Τυνησίας, αφετέρου, υπεγράφη εξ ονόματος της Ευρωπαϊκής Κοινότητας και των κρατών μελών της, στις 8 Ιουνίου 2005.

               (2)

               Το πρωτόκολλο θα πρέπει να εγκριθεί,

         ΑΠΟΦΑΣΙΖΕΙ:
   Άρθρο μόνο
   Το πρωτόκολλο της ευρωμεσογειακής συμφωνίας περί συνδέσεως μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Τυνησίας, αφετέρου, προκειμένου να ληφθεί υπόψη η προσχώρηση στην Ευρωπαϊκή Ένωση της Τσεχικής Δημοκρατίας, της Δημοκρατίας της Εσθονίας, της Κυπριακής Δημοκρατίας, της Δημοκρατίας της Λεττονίας, της Δημοκρατίας της Λιθουανίας, της Δημοκρατίας της Ουγγαρίας, της Δημοκρατίας της Μάλτας, της Δημοκρατίας της Πολωνίας, της Δημοκρατίας της Σλοβενίας και της Σλοβακικής Δημοκρατίας εγκρίνεται εξ ονόματος της Ευρωπαϊκής Κοινότητας και των κρατών μελών της.
   Το κείμενο του πρωτοκόλλου επισυνάπτεται στην παρούσα απόφαση (2).

      Βρυξέλλες, 20 Σεπτεμβρίου 2005.

            Για το Συμβούλιο

            Η Πρόεδρος

         M. BECKETT

      (1)  Γνώμη που διατυπώθηκε στις 6 Σεπτεμβρίου 2005 (δεν έχει ακόμα δημοσιευθεί στην Επίσημη Εφημερίδα).

      (2)  Βλέπε σελίδα 2 της παρούσας Επίσημης Εφημερίδας.


Avis juridique important

|

31984D0130

84/130/ΕΟΚ: Απόφαση του Συμβουλίου της 28ης Φεβρουαρίου 1984 για ένα ευρωπαϊκό πρόγραμμα έρευνας και ανάπτυξης στον τομέα της τεχνολογίας της πληροφόρησης (ESPRIT)

Επίσημη Εφημερίδα αριθ. L 067 της 09/03/1984 σ. 0054 - 0059 Ισπανική ειδική έκδοση: Κεφάλαιο 16 τόμος 1 σ. 0185  Πορτογαλική ειδική έκδοση : Κεφάλαιο 16 τόμος 1 σ. 0185

***** ΑΠΟΦΑΣΗ ΤΟΥ ΣΥΜΒΟΥΛΙΟΥ  της 28ης Φεβρουαρίου 1984  για ένα ευρωπαϊκό πρόγραμμα έρευνας και ανάπτυξης στον τομέα της τεχνολογίας της πληροφόρησης (ESPRIT)  (84/130/ΕΟΚ)  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 235,  την πρόταση της Επιτροπής (1),  τη γνώμη του Ευρωπαϊκού Κοινοβουλίου (2),  τη γνώμη της Οικονομικής και Κοινωνικής Επιτροπής (3),  Εκτιμώντας:  ότι η Κοινότητα έχει ως αποστολή, με τη δημιουργία κοινής αγοράς και την προοδευτική προσέγγιση της οικονομικής πολιτικής των κρατών μελών, να προαγάγει την αρμονική ανάπτυξη των οικονομικών δραστηριοτήτων στο σύνολο της Κοινότητας και τη σύσφιξη των σχέσεων μεταξύ των κρατών που συνενώνει·  ότι το Συμβούλιο εξέδωσε, στις 15 Ιουλίου 1974, ψήφισμα σχετικά με την πληροφορική (4)·  ότι οι αρχηγοί κρατών και κυβερνήσεων, που συνήλθαν στο Στρασβούργο στις 21 και 22 Ιουνίου 1979, δήλωσαν ότι ο δυναμικός τομέας των βιομηχανιών πληροφοριών που βασίζονται στις νέες ηλεκτρονικές τεχνολογίες, αντιπροσωπεύει μία σημαντική πηγή οικονομικής και κοινωνικής ανάπτυξης·  ότι η Επιτροπή πρότεινε στο Συμβούλιο μία στρατηγική στον τομέα της επιστήμης και τεχνολογίας και ένα πρόγραμμα-πλαίσιο για την περίοδο 1984 έως 1987·  ότι το πρόγραμμα-πλαίσιο που προτάθηκε απαιτεί ένα πρόγραμμα ενεργειών έρευνας και ανάπτυξης στον τομέα της τεχνολογίας των πληροφοριών·  ότι, με την απόφαση 82/878/ΕΟΚ (5), το Συμβούλιο θέσπισε σειρά πειραματικών προγραμμάτων στον τομέα της τεχνολογίας των πληροφοριών·  ότι οι αντιδράσεις της βιομηχανίας, των πανεπιστημίων και των ερευνητικών ιδρυμάτων κατά το στάδιο των πειραματικών αυτών προγραμμάτων είχαν πολύ υψηλή ποιότητα και μαρτυρούν υψηλό βαθμό ενδιαφέροντος· ότι πρέπει να παρασχεθούν οι αναγκαίοι πόροι που θα εξασφαλίσουν τη συνέχιση των προγραμματισμένων ενεργειών και την εφαρμογή ενός πλήρους προγράμματος δράσης·  ότι ένα πλήρες πρόγραμμα έρευνας και ανάπτυξης στον τομέα της τεχνολογίας των πληροφοριών πρέπει να περιέχει τους γενικούς στόχους που αναφέρονται στο συνημμένο παράρτημα αλλά και να είναι δυνατό να αναθεωρείται στις λεπτομέρειές του σε διάφορα επίπεδα, ούτως ώστε να λαμβάνει υπόψη τις μεταβαλλόμενες βιομηχανικές προτεραιότητες·  ότι το πρόγραμμα αυτό ανταποκρίνεται στην απόλυτη ανάγκη για τη δημιουργία ή την εδραίωση ενός ιδιαίτερου ευρωπαϊκού βιομηχανικού δυναμικού στον τομέα των εν λόγω τεχνολογιών και ότι, συνεπώς, πρέπει να επωφελούνται από το πρόγραμμα αυτό οι επιχειρήσεις, τα πανεπιστήμια και τα ερευνητικά κέντρα της Κοινότητας που έχουν τις καλύτερες προϋποθέσεις για την επίτευξη των στόχων αυτών·  ότι η κατάλληλη διάδοση των προγραμμάτων κοινοτικού ενδιαφέροντος και η πρόσβαση στα αποτελέσματά τους είναι απαραίτητες για την επιδίωξη των στόχων της Κοινότητας·  ότι, για την εκτέλεση του προγράμματος, η Επιτροπή χρειάζεται τη βοήθεια μιας συμβουλευτικής επιτροπής·  ότι η συνέχιση της δράσεως έχει καθοριστική σημασία για τον καλύτερο δυνατό σχεδιασμό και εκτέλεση συνδυασμένων δραστηριοτήτων έρευνας και ανάπτυξης για την τήρηση των στρατηγικών στόχων του προγράμματος ESPRIT·  ότι επειδή η συνθήκη για την ίδρυση της Ευρωπαϊκής Οικονομικής Κοινότητας δεν προβλέπει τις απαραίτητες εξουσίες για το σκοπό αυτό, είναι αναγκαίο να γίνει προσφυγή στο άρθρο 235,  ΑΠΟΦΑΣΙΖΕΙ:  Άρθρο 1  1. Θεσπίζεται το πρόγραμμα έρευνας και ανάπτυξης για την Ευρωπαϊκή Οικονομική Κοινότητα στον τομέα των τεχνολογιών των πληροφοριών (ESPRIT), όπως καθορίζεται στο παράρτημα, αποκαλούμενο στο εξής «πρόγραμμα», για περίοδο πέντε ετών από την 1η Ιανουαρίου 1984.  2. Το πρόγραμμα περιλαμβάνει σχέδια προανταγωνιστικής έρευνας και ανάπτυξης (αποκαλούμενα στο εξής «σχέδια») που θα εκτελούνται μέσω συμβάσεων, οι οποίες θα συναφθούν με επιχειρήσεις, συμπεριλαμβανομένων και των μικρομεσαίων επιχειρήσεων, με πανεπιστήμια και με άλλους οργανισμούς που είναι εγκατεστημένοι στην Κοινότητα, καθώς και το συντονισμό δραστηριοτήτων έρευνας και ανάπτυξης που θα διεξαχθούν στο πλαίσιο των προγραμμάτων των κρατών μελών και της Κοινότητας.  3. Κατά κανόνα τα σχέδια υποβάλλονται ύστερα από ανοικτή πρόσκληση προς υποβολή προσφορών που δημοσιεύεται στην Επίσημη Εφημερίδα των Ευρωπαϊκών Κοινοτήτων και εκτελούνται από δύο τουλάχιστον ανεξάρτητους βιομηχανικούς εταίρους που δεν είναι όλοι εγκατεστημένοι στο ίδιο κράτος μέλος. Ο κάθε ανάδοχος πρέπει να συνεισφέρει σημαντικά στο σχέδιο.  Οι ανάδοχοι φέρουν σημαντικό τμήμα του κόστους, το 50 % του οποίου μπορεί κανονικά να αναλάβει η Κοινότητα.  Σε εξαιρετικές περιπτώσεις που καθορίζονται στο άρθρο 6 παράγραφος 2, είναι δυνατό να θεσπίζονται, σύμφωνα με τις διαδικασίες του άρθρου 7, διαφορετικοί όροι από αυτούς που προβλέπονται στην παρούσα παράγραφο.  Άρθρο 2  Η Κοινότητα συμβάλλει στην εκτέλεση του προγράμματος μέσα στα όρια των πιστώσεων που εγγράφονται για το σκοπό αυτό στον προϋπολογισμό των Ευρωπαϊκών Κοινοτήτων.  Το συνολικό ύψος των πιστώσεων που κρίνονται απαραίτητες για τη χρηματοδότηση της κοινοτικής συνεισφοράς στην εκτέλεση του προγράμματος είναι 750 εκατομμύρια ECU, κατανεμόμενο σε πέντε χρόνια, και περιλαμβάνει τις δαπάνες για το προσωπικό, οι οποίες δεν μπορούν να υπερβαίνουν το 4,5 % της κοινοτικής συνεισφοράς.  Τον πρώτο χρόνο εκτέλεσης του προγράμματος είναι δυνατόν να διατεθεί για τα νέα προγράμματα για τα οποία οι δαπάνες δεν φθάνουν το κατώτερο όριο που αναφέρεται στην τρίτη περίπτωση της παραγράφου 2 του άρθρου 6, μέχρι 25 % του συνόλου των κοινοτικών συνεισφορών που προορίζονται για τα νέα σχέδια που αρχίζουν να εφαρμόζονται στα πλαίσια του προγράμματος αυτού. Το ποσοστό αυτό αναθεωρείται κάθε χρόνο στα πλαίσια της προετοιμασίας του ετήσιου προγράμματος εργασίας που αναφέρεται στο άρθρο 3.  Άρθρο 3  1. Η Επιτροπή φροντίζει για την ορθή εκτέλεση του προγράμματος, θεσπίζει τα κατάλληλα μέτρα εφαρμογής και παρέχει την υποδομή. Ιδιαίτερα, κάθε χρόνο καταρτίζει και προσαρμόζει στις εκάστοτε απαιτήσεις, σύμφωνα με τις διαδικασίες που προβλέπονται στο άρθρο 7, σχέδιο προγράμματος εργασίας για τον καθορισμό των λεπτομερών στόχων του τύπου και των σχεδίων που πρέπει να εφαρμοστούν και των αντίστοιχων οικονομικών προγραμμάτων.  2. Το πρόγραμμα εργασιών αποφασίζεται με ειδική πλειοψηφία από το Συμβούλιο. Προς τούτο, η Επιτροπή υποβάλλει το ετήσιο σχέδιο προγράμματος εργασιών εγκαίρως στο Συμβούλιο και, πάντως, πριν από τις 31 Οκτωβρίου κάθε χρόνου.  3. Κατά παρέκκλιση από τις παραγράφους 1 και 2 του παρόντος άρθρου και του άρθρου 6 παράγραφος 2, το Συμβούλιο, αποφασίζοντας με ειδική πλειοψηφία, εγκρίνει το πρώτο πρόγραμμα εργασίας με βάση το σχέδιο που υπέβαλε η Επιτροπή.  Άρθρο 4  1. Για την εκπλήρωση των καθηκόντων που αναφέρονται στο άρθρο 3, η Επιτροπή των Ευρωπαϊκών Κοινοτήτων επικουρείται από μια επιτροπή.  Η επιτροπή αυτή που αποτελείται από δύο αντιπροσώπους κάθε κράτους μέλους, συνιστάται από την Επιτροπή των Ευρωπαϊκών Κοινοτήτων βάσει υποψηφιοτήτων που υποβάλουν τα κράτη μέλη.  Τα μέλη της επιτροπής μπορούν να επικουρούνται από εμπειρογνώμονες ή συμβούλους, ανάλογα με τη φύση του θέματος που εξετάζεται.  Η επιτροπή προεδρεύεται από αντιπρόσωπο της Επιτροπής των Ευρωπαϊκών Κοινοτήτων.  2. Οι εργασίες της επιτροπής είναι εμπιστευτικές.  3. Η επιτροπή θεσπίζει τον εσωτερικό κανονισμό της.  4. Υπηρεσίες γραμματείας στην επιτροπή παρέχει η Επιτροπή των Ευρωπαϊκών Κοινοτήτων. Άρθρο 5  Όσον αφορά τις συντονιστικές δραστηριότητες, τα κράτη μέλη και η Κοινότητα ανταλλάσσουν κάθε χρήσιμη πληροφορία στην οποία έχουν πρόσβαση και την οποία έχουν την άδεια να αποκαλύψουν σχετικά με τις δραστηριότητες έρευνας και ανάπτυξης στους τομείς που καλύπτονται από την παρούσα απόφαση, είτε αυτές έχουν σχεδιαστεί ή εκτελεστεί υπό τη δικαιοδοσία τους είτε όχι.  Οι πληροφορίες ανταλλάσσονται σύμφωνα με τη διαδικασία που ορίζει η Επιτροπή των Ευρωπαϊκών Κοινοτήτων, αφού ζητηθεί η γνώμη της επιτροπής, και θεωρούνται εμπιστευτικές εφόσον το ζητήσει αυτός που τις παρέχει.  Άρθρο 6  1. Η Επιτροπή των Ευρωπαϊκών Κοινοτήτων μπορεί να προβεί σε διαβουλεύσεις με την επιτροπή του άρθρου 4 σχετικά με κάθε ζήτημα που εμπίπτει στο πεδίο εφαρμογής της παρούσας απόφασης.  Η Επιτροπή των Ευρωπαϊκών Κοινοτήτων ενημερώνει την επιτροπή τακτικά και προκαταβολικά για τα σχέδια τα οποία υπολείπονται του ορίου που αναφέρεται στην παράγραφο 2.  2. Η Επιτροπή των Ευρωπαϊκών Κοινοτήτων προβαίνει σε διαβουλεύσεις με την επιτροπή, σύμφωνα με τη διαδικασία του άρθρου 7 σχετικά με:  - τον καθορισμό και τον εκσυγχρονισμό του σχεδίου του προγράμματος εργασίας,  - κάθε εξαίρεση από τους γενικούς κανόνες που προβλέπονται στο άρθρο 1 παράγραφος 3,  - την εκτίμηση των σχεδίων καθώς και την οικονομική συνεισφορά της Κοινότητας για την εκτέλεσή τους, όταν η συνεισφορά αυτή απαιτεί περισσότερα από 5 εκατομμύρια ECU (σε τιμές της 1ης Ιανουαρίου 1984).  Άρθρο 7  1. Όταν πρέπει να εφαρμοστεί η διαδικασία που προβλέπεται στο παρόν άρθρο, το θέμα παραπέμπεται στην επιτροπή από τον πρόεδρό της, είτε με δική του πρωτοβουλία είτε έπειτα από αίτηση ενός από τα μέλη της.  2. Ο αντιπρόσωπος της Επιτροπής των Ευρωπαϊκών Κοινοτήτων υποβάλλει στην επιτροπή πρόταση για τα μέτρα που πρέπει να ληφθούν. Η επιτροπή διατυπώνει τη γνώμη της σχετικά με την πρόταση μέσα σε περίοδο, τη διάρκεια της οποίας μπορεί να αποφασίσει ο πρόεδρος ανάλογα με το επείγον του θέματος. Η περίοδος αυτή είναι συνήθως ένας μήνας, και σε καμία περίπτωση δεν ξεπερνά τους δύο μήνες. Η γνώμη της Επιτροπής εκδίδεται με ειδική πλειοψηφία. Εντός της επιτροπής οι ψήφοι των κρατών μελών σταθμίζονται σύμφωνα με το άρθρο 148 παράγραφος 2 της συνθήκης. Ο πρόεδρος δεν συμμετέχει στην ψηφοφορία.  3. Εκτός από το ετήσιο πρόγραμμα εργασίας που εγκρίνεται από το Συμβούλιο με τη διαδικασία του άρθρου 3 παράγραφος 2, η Επιτροπή των Ευρωπαϊκών Κοινοτήτων εφαρμόζει τα μέτρα όταν η πρότασή της συμφωνεί με τη γνώμη της επιτροπής του άρθρου 4. Όταν η πρόταση δεν συμφωνεί με τη γνώμη της επιτροπής, ή ελλείψει γνώμης, η Επιτροπή των Ευρωπαϊκών Κοινοτήτων υποβάλλει χωρίς καθυστέρηση πρόταση στο Συμβούλιο με τη μορφή σχεδίου απόφασης. Το Συμβούλιο αποφασίζει με ειδική πλειοψηφία.  Εάν το Συμβούλιο δεν αποφανθεί μέσα σε προθεσμία συνήθως ένα μήνα η οποία όμως δεν μπορεί σε καμία περίπτωση να υπερβεί τους δύο μήνες από την υποβολή του θέματος στο Συμβούλιο:  - η πρόταση της Επιτροπής των Ευρωπαϊκών Κοινοτήτων θεωρείται ότι έχει απορριφθεί, αν αφορά θέματα που εμπίπτουν στη δεύτερη περίπτωση του άρθρου 6 παράγραφος 2,  - η Επιτροπή των Ευρωπαϊκών Κοινοτήτων μπορεί να λάβει απόφαση σύμφωνη με την πρότασή της, εφόσον η πρόταση αφορά θέματα που εμπίπτουν στην τρίτη περίπτωση του άρθρου 6 παράγραφος 2.  Άρθρο 8  1. Το πρόγραμμα αναθεωρείται είτε μετά την πάροδο τριάντα μηνών, είτε όταν θα έχουν αναληφθεί υποχρεώσεις δαπάνης του 60 % του ποσού, αφού ζητηθεί η γνώμη της επιτροπής και με βάση έκθεση που καταρτίζει η Επιτροπή των Ευρωπαϊκών Κοινοτήτων και υποβάλλει στο Συμβούλιο και το Ευρωπαϊκό Κοινοβούλιο. Κατά την ανθεώρηση αυτή σταθμίζονται τα πρώτα αποτελέσματα του προγράμματος σε σύγκριση με τους αρχικούς στόχους. Βάσει αυτής της σύγκρισης, η Επιτροπή των Ευρωπαϊκών Κοινοτήτων διατυπώνει, ενδεχομένως, υποδείξεις. Οι υποδείξεις αυτές εξετάζονται παράλληλα με το πρόγραμμα εργασίας του 1987 και αποφασίζονται από το Συμβούλιο σύμφωνα με την ίδια διαδικασία.  2. Μετά τη λήξη της πενταετούς διάρκειας του προγράμματος, η Επιτροπή των Ευρωπαϊκών Κοινοτήτων, αφού προβεί σε διαβουλεύσεις με την επιτροπή, υποβάλλει στα κράτη μέλη και στο Ευρωπαϊκό Κοινοβούλιο έκθεση σχετικά με τη λειτουργία και τα αποτελέσματα του προγράμματος.  Βρυξέλλες, 28 Φεβρουαρίου 1984.  Για το Συμβούλιο  Ο Πρόεδρος  L. FABIUS  (1) ΕΕ αριθ. C 321 της 26. 11. 1983, σ. 1.  (2) ΕΕ αριθ. C 307 της 14. 11. 1983, σ. 127.  (3) ΕΕ αριθ. C 341 της 19. 12. 1983, σ. 33.  (4) ΕΕ αριθ. C 86 της 20. 7. 1974, σ. 37.  (5) ΕΕ αριθ. L 369 της 29. 12. 1982, σ. 37.   ΠΑΡΑΡΤΗΜΑ  ΤΟΜΕΙΣ ΔΡΑΣΤΗΡΙΟΤΗΤΩΝ  Το πρόγραμμα περιλαμβάνει τομείς δραστηριοτήτων έρευνας και ανάπτυξης, καθώς και μέτρα υποδομής.  Οι μελετώμενοι τομείς των δραστηριοτήτων έρευνας και ανάπτυξης συμπεριλαμβάνουν:  1. Δυνατότητες μικροηλεκτρονικής προηγμένης τεχνολογίας  Ο βασικός στόχος είναι να δοθεί η τεχνολογική δυνατότητα για το σχεδιασμό, την παραγωγή και τη δοκιμή ολοκληρωμένων κυκλωμάτων (VLSIC) πολύ μεγάλης ταχύτητας και πολύ μεγάλης κλίμακας. Τα κυκλώματα αυτά θα γίνουν απαραίτητα στις επόμενες δύο δεκαετίες.  Άλλος ταυτόχρονος στόχος είναι να τονωθεί η έρευνα και η ανάπτυξη για νέα υλικά και συσκευές που θα χρησιμοποιούνται για ειδικές εφαρμογές. Οι δραστηριότητες που θα αναληφθούν περιλαμβάνουν:  - σχεδιασμό, παραγωγή και δοκιμή, μέσω ηλεκτρονικού υπολογιστή, ολοκληρωμένων κυκλωμάτων πολύ μεγάλης κλίμακας ( VLSIC),  - στάδια στη διαδικασία παραγωγής κυκλωμάτων με μέγεθος χαρακτηριστικών κάτω του 1 μικρού, από πυρίτιο και άλλα ημιαγωγά υλικά, και ένταξή τους σε πλήρεις τεχνολογίες,  - κατασκευή κυκλωμάτων με ολοκλήρωση πολύ μεγάλης κλίμακας VLSIC, ελεγχόμενη από υπολογιστή, και εξοπλισμός για το σχεδιασμό, την παραγωγή και τη δοκιμή των VLSIC,  - τεχνικές μεθόδους για τη διασύνδεση των ολοκληρωμένων κυκλωμάτων (IC) με το περιβάλλον τους, συμεριλαμβανόμενης της διασύνδεσης υψηλής ταχύτητας και υψηλής πυκνότητας μεταξύ στοιχείων (chips),  - έρευνα στον τομέα της οπτικής επεξεργασίας και μετάδοσης πληροφοριών, και ιδίως για θέματα οπτικοηλεκτρονικής, οπτικών χειρισμών μεταγωγής και οπτικής απομνημόνευσης,  - νέες τεχνολογίες για την απεικόνιση πληροφοριών και εικόνων,  - νέα οργανικά και ανόργανα υλικά για την ηλεκτρονική και οπτική τεχνολογία,  - εκπαιδευτικές δραστηριότητες που έχουν σχέση με τη βιομηχανική έρευνα.  2. Τεχνολογία software  Η τεχνολογία του software έχει σκοπό να προσφέρει τη σωστή μηχανολογική πρακτική, τις μεθόδους και τα μέσα που απαιτούνται στη διαδικασία για την ανάπτυξη software, τις αρχές διαχείρισης για την τεχνολογία των πληροφοριών, καθώς και την επιστημονική βάση για αυτές και έχει σκοπό να εντάξει όλους αυτούς τους παράγοντες σε μια συνεκτική τεχνολογία. Ως βάση έχει τα μαθηματικά, την οικονομία και τις παραδοσιακές πρακτικές μεθόδους της τεχνολογίας.  Θα πρέπει να ακολουθηθεί ένας συνδυασμός από τρεις αλληλοσυμπληρούμενες ερευνητικές μεθόδους.  Α. Η πρώτη μέθοδος δίνει έμφαση στην επιστημονική υποδομή και καλύπτει τομείς όπως οι τυπικές μαθηματικές τεχνικές, η ταξινόμηση (taxonomy) και η μετρική (metrics), όπου περιλαμβάνονται εμπειρικές μέθοδοι και μαθηματικά πρότυπα. Αυτό συνεπάγεται, κυρίως, θεωρητική έρευνα που έχει στόχο μια καλύτερη επιστημονική κατανόηση του τομέα με σκοπό την ανάπτυξη αποτελεσματικών θεωριών και μεθόδων για την ανάπτυξη του software.  Β. Η δεύτερη μέθοδος στρέφεται γύρω από τη διαδικασία παραγωγής software.  Οι εργασίες στον τομέα αυτό θα πρέπει να αφορούν κάθε μέρος του κύκλου ζωής του software και μπορούν να περιλαμβάνουν δραστηριότητες όπως την ανάλυση των απαιτήσεων, τις προδιαγραφές, το σχεδιασμό, την υλοποίηση, την επαλήθευση και επικύρωση, τη συντήρηση και τη βελτίωση. Ιδιαίτερη σημασία θα έχει η πλήρης ολοκλήρωση των μεθόδων κα των μέσων, καθώς και η συνοχή των σταδίων μεταξύ τους. Οι δραστηριότητες έρευνας και ανάπτυξης στον τομέα αυτό θα πρέπει, κυρίως, να στρέφονται γύρω από τις μεθόδους και τα μέσα της τεχνολογίας του software, καθώς και γύρω από την ολοκλήρωσή τους σε πλήρη συστήματα για παραγωγή software. Σκοπός είναι να επιλυθούν όλα τα προβλήματα της διαδικασίας τεχνικής παραγωγής προϊόντων software.  Γ. Η τρίτη μέθοδος αφορά τη διαδικασία ανάπτυξης software σαν ιδιαίτερη οικονομική δραστηριότητα. Στρέφεται γύρω από το software σαν προϊόν, εξετάζοντας την αλληλοεξάρτηση μεταξύ, αφενός, των εμπορικών στόχων μιας επιχείρησης και, αφετέρου, των τεχνικών χαρακτηριστικών και των απαιτήσεων απόδοσης του προϊόντος software. Εξετάζει, επίσης, το πρόβλημα της παραγωγής software για συγκεκριμένες εφαρμογές και τον τρόπο με τον οποίο οι γνώσεις σχετικά με την εφαρμογή μπορούν να επιδράσουν στα μέσα και τις μεθόδους που χρησιμοποιούνται για την ανάπτυξη του software. Αυτό θα συνεπαγόταν έρευνα και ανάπτυξη στις οικονομικές πτυχές της βιομηχανικής παραγωγής software.  Σκοπός της μεθόδου αυτής είναι να δώσει τις τεχνικές μεθόδους και τα κριτήρια για την οργάνωση, τη διαχείριση και τη βελτιστοποίηση όλων των μερών της τεχνολογίας εφαρμογής του software και της διαδικασίας βιομηχανικής παραγωγής software.  3. Επεξεργασία πληροφοριών προηγμένης μορφής (AIP)  Ο στόχος εδώ είνα να τεθεί η βάση για τη βιομηχανική εκμετάλλευση του μεταβατικού σταδίου από συστήματα επεξεργασίας στοιχείων σε συστήματα επεξεργασίας γνώσεων· το μεταβατικό αυτό στάδιο αποτελεί το κλειδί για τη νέα γενεά ηλεκτρονικών υπολογιστών.  Στους στόχους περιλαμβάνεται η παροχή συστημάτων διασυνδέσεων που επιτρέπουν ευχερέστερη χρήση νοήμονων αισθητήρων και χρησιμοποίηση των κυκλωμάτων VLSIC από μη ειδικούς.  Η κύρια ώθηση του προγράμματος έρευνας και ανάπτυξης θα δοθεί στους εξής τομείς:  - τεχνολογία των πληροφοριών και των γνώσεων συμπεριλαμβανόμενης σημαντικής βασικής έρευνας σχετικά με τα ειδικευμένα συστήματα (expert systems), την απεικόνιση των γνώσεων, τη λογική συναγωγή και τις τεχνικές εκμάθησης,  - εξωτερικές διασυνδέσεις, συμπεριλαμβανόμενης της ανάλυσης και της σύνθεσης των σημάτων, της αναγνώρισης των μορφών, της κατανόησης των σημάτων, των ανθρωπίνων παραγόντων και της ανθρώπινης αντίληψης,  - αποθήκευση πληροφοριών και γνώσεων, συμπεριλαμβανόμενων των νέων τεχνολογιών hardware και των τεχνικών μεθόδων προηγμένης μορφής για software,  - αρχιτεκτονική υπολογιστών για AIP. Μερικοί από αυτούς θα διαφέρουν ριζικά από τους κλασικούς υπολογιστές Von Neumann και σε μερικούς θα γίνει προσπάθεια εκμετάλλευσης της αρχής του παραλληλισμού,  - σχεδιασμός και πτυχές συστημάτων, που καλύπτουν συμβάσεις, πρότυπα, ειδίκευση, επαλήθευση, μεθόδους σχεδιασμού και γενική συστηματολογική μεθοδολογία.  4. Μηχανοργάνωση γραφείου  Ο στόχος είναι να διεξαχθούν έρευνες με θέμα τα συστήματα πληροφοριών που θα στηρίζουν το ευρύ φάσμα των μη μηχανικών δραστηριοτήτων που έχουν οι άνθρωποι στο περιβάλλον ενός γραφείου. Οι δραστηριότητες έρευνας και ανάπτυξης που θα αναπτυχθούν περιλαμβάνουν:  - την επιστήμη των συστημάτων γραφείου, η οποία αποτελεί προϋπόθεση κα υποστήριξη για τη δοκιμή και λειτουργική ανάλυση και περιγραφή των διαδικασιών γραφείου καθώς, επίσης, και για τον καθορισμό προτύπων και τη σχεδίαση προϊόντων και συστημάτων γραφείου, προσαρμοσμένων σε ποικιλία αναγκών,  - τερματικούς σταθμούς γραφείου γλώσσες περιγραφής εγγράφων, δημιουργία και διανομή εγγράφων, διασυνδέσεις ανθρώπου/μηχανής,  - συστήματα επικοινωνίας γραφείου, όπου περιλαμβάνονται τοπικά δίκτυα, καθώς και η διασύνδεσή τους, ολοκληρωμένη επικοινωνία μέσω κειμένων, φωνής ή εικόνων, καθώς και λετουργίες προστιθεμένης αξίας,  - συστήματα γραφειακής αρχειοθέτησης και αναζήτησης στοιχείων τα οποία θα παρέχουν εύκολη και αξιόπιστη πρόσβαση σε μεγάλης έκτασης φακέλους στους οποίους τα δεδομένα είναι οργανωμένα κατά διαφόρους τρόπους (mixed mode) και οι οποίοι υποστηρίζουν τις υψηλού επιπέδου λειτουργίες, που πραγματοποιούνται στο γραφείο, π.χ. στην αναζήτηση «γνώσεων», τις βάσεις στοιχείων με αναζήτηση περιεχομένου ή δομής, καθώς επίσης και τις γλώσσες εγγράφων γραφείου,  - τους ανθρώπινους παράγοντες, που περιλαμβάνουν κάθε όψη της αλληλεπίδρασης μεταξύ ανθρώπου και συστημάτων χειρισμού πληροφοριών και τα συστήματα πληροφοριών ως μέσα επικοινωνίας μεταξύ ανθρώπων.  5. Καθετοποιημένη παραγωγή μέσω υπολογιστή (CIM)  Ο στόχος εδώ είνα να δημιουργηθεί η τεχνολογική βάση για την προοδευτική εισαγωγή τεχνολογιών πληροφοριών σε όλες τις φάσεις της παραγωγικής διαδικασίας οδηγώντας έτσι, τελικά, σε πλήρως καθετοποιημένα συστήματα παραγωγής.  Η κύρια έμφαση δίνεται στα στοιχεία παραγωγής καθώς αυτά χρειάζονται για παραγωγή ξεχωριστών παρτίδων, πράγμα που αποτελεί τεχνολογικά και το πιο έντονο πρόβλημα.  Η βασική ώθηση της έρευνας και ανάπτυξης θα δοθεί στους εξής τομείς:  - αρχιτεκτονική ολοκληρωμένων συστημάτων για συστήματα CIM και υποδομή που απαιτείται για την υποστήριξή τους,  - συστήματα για σχεδίαση και κατασκευή με ηλεκτρονικό υπολογιστή (CAD και CAE),  - συστήματα παραγωγής, δοκιμής και επισκευής με ηλεκτρονικό υπολογιστή, Π έλεγχος, σε πραγματικό χρόνο, των μηχανημάτων και συστημάτων, συμπεριλαμβανόμενης της αυτόματης συναρμολόγησης, των ρομπότ, των ψηφιακά ελεγχόμενων εργαλειομηχανών και ολόκληρων ευέλικτων συστημάτων παραγωγής (FMS),  - υποσυστήματα και συστατικά, συμπεριλαμβανόμενων των συστημάτων απεικόνισης και ελέγχου των υποσυστημάτων μικροηλεκτρονικής και των συστημάτων αισθητήρων,  - προϊόντα επίδειξης υποσυστημάτων CIM που οδηγούν σε μηχανήματα επίδειξης πλήρως καθετοποιημένης παραγωγής μέσω υπολογιστή για πειράματα σε πραγματικές καταστάσεις.  Σε όλα τα πεδία θα γίνει κατάλληλη εκμετάλλευση των εννοιών και προεκτάσεων της επεξεργασίας πληροφοριών προηγμένης μορφής.  6. Ενέργειες υποδομής  Οι ενέργειες υποδομής αποτελούνται από ορισμένα συγκεκριμένα μέτρα που έχουν σκοπό να δημιουργήσουν τις απαραίτητες προϋποθέσεις για την επιτυχή διεξαγωγή έρευνας και ανάπτυξης σε πλαίσιο συνεργασίας σε κοινοτικό επίπεδο, καθώς και για να υπάρξουν τα περισσότερα δυνατά οφέλη από το πρόγραμμα ESPRIT στο σύνολό του.  Αυτές οι δραστηριότητες υποδομής περιλαμβάνουν, συγκεκριμένα:  - τον συντονισμό των προγραμμάτων έρευνας και ανάπτυξης της Κοινότητας και των κρατών μελών, τεκμηρίωση, τόσο στο πλαίσιο του προγράμματος ESPRIT όσο και διεθνώς, και κατάλληλη διάδοση των πληροφοριών,  - τον συντονισμό και την τεκμηρίωση των προτύπων στο πλαίσιο του προγράμματος ESPRIT και τη σχέση τους με εθνικά και διεθνή πρότυπα,  - σύστημα ανταλλαγής πληροφοριών (IES) για ευκολότερη επικοινωνία που θα εξυπηρετήσει την καλή τεχνική εκτέλεση των προγραμμάτων έρευνας και ανάπτυξης, καθώς και τη διαχείρισή τους και την κατάλληλη διάδοση των αποτελεσμάτων τους. Η προοδευτική υλοποίηση και βελτίωση του συστήματος αυτού θα πρέπει να επιτρέψει άμεση επικοινωνία μεταξύ ηλεκτρονικών υπολογιστών και την ομαλά κατανεμημένη ανάπτυξη software.


title: 2005/229/ΕΚ: Απόφαση της Επιτροπής Πολιτικής και Ασφάλειας ΕΠΑ/1/2005, της 4ης Μαρτίου 2005, σχετικά με τη σύσταση της επιτροπής συνεισφερόντων για την αστυνομική αποστολή της Ευρωπαϊκής Ένωσης (EUPM) στη Βοσνία Ερζεγοβίνη

text:
               18.3.2005

               EL

               Επίσημη Εφημερίδα της Ευρωπαϊκής Ένωσης

               L 72/23

      ΑΠΌΦΑΣΗ ΤΗΣ ΕΠΙΤΡΟΠΉΣ ΠΟΛΙΤΙΚΉΣ ΚΑΙ ΑΣΦΆΛΕΙΑΣ ΕΠΑ/1/2005
   της 4ης Μαρτίου 2005
   σχετικά με τη σύσταση της επιτροπής συνεισφερόντων για την αστυνομική αποστολή της Ευρωπαϊκής Ένωσης (EUPM) στη Βοσνία Ερζεγοβίνη
   (2005/229/ΕΚ)
   Η ΕΠΙΤΡΟΠΗ ΠΟΛΙΤΙΚΗΣ ΚΑΙ ΑΣΦΑΛΕΙΑΣ,
   Έχοντας υπόψη:
   τη συνθήκη για την Ευρωπαϊκή Ένωση, και ιδίως το άρθρο 25 τρίτη παράγραφος,
   την κοινή δράση 2002/210/ΚΕΠΠΑ του Συμβουλίου, της 11ης Μαρτίου 2002, για την αστυνομική αποστολή της Ευρωπαϊκής Ένωσης (EUPM) στη Βοσνία Ερζεγοβίνη (1), και ιδίως το άρθρο 8 παράγραφος 4,
   Εκτιμώντας τα ακόλουθα:

               (1)

               Σύμφωνα με το άρθρο 8 παράγραφος 4 της κοινής δράσης 2002/210/ΚΕΠΠΑ, το Συμβούλιο εξουσιοδότησε την επιτροπή πολιτικής και ασφάλειας (ΕΠΑ) να λάβει τις σχετικές αποφάσεις για τη σύσταση επιτροπής συνεισφερόντων για την αστυνομική αποστολή της Ευρωπαϊκής Ένωσης στη Βοσνία Ερζεγοβίνη.

               (2)

               Τα συμπεράσματα του Ευρωπαϊκού Συμβουλίου του Γκέτεμποργκ της 15ης και 16ης Ιουνίου 2001 καθόρισαν κατευθυντήριες γραμμές και πρακτικές ρυθμίσεις για τη συμμετοχή τρίτων κρατών σε αστυνομικές αποστολές. Το Συμβούλιο ενέκρινε «Διαβουλεύσεις και ρυθμίσεις για τη συμβολή κρατών μη μελών της ΕΕ σε επιχειρήσεις μη στρατιωτικής διαχείρισης κρίσεων εκ μέρους της ΕΕ» στις 10 Δεκεμβρίου 2002 (2), βάσει των οποίων αναπτύχθηκαν περαιτέρω οι ρυθμίσεις για τη συμμετοχή τρίτων κρατών σε επιχειρήσεις μη στρατιωτικής διαχείρισης κρίσεων, συμπεριλαμβανομένης της σύστασης της επιτροπής συνεισφερόντων.

               (3)

               Η επιτροπή συνεισφερόντων θα διαδραματίζει βασικό ρόλο στην τρέχουσα διαχείριση της αποστολής. Η επιτροπή συνεισφερόντων θα αποτελεί το κύριο πλαίσιο για τη συζήτηση όλων των προβλημάτων των σχετιζόμενων με την καθημερινή διαχείριση της αποστολής. Η επιτροπή πολιτικής και ασφάλειας, η οποία ασκεί τον πολιτικό έλεγχο και έχει τη στρατηγική διεύθυνση της αποστολής, θα λαμβάνει υπόψη της τις απόψεις της επιτροπής συνεισφερόντων,

         ΑΠΟΦΑΣΙΖΕΙ:
   Άρθρο 1
   Σύσταση
   Συνιστάται επιτροπή συνεισφερόντων για την αστυνομική αποστολή της Ευρωπαϊκής Ένωσης στη Βοσνία Ερζεγοβίνη (στο εξής αποκαλούμενη «ΕπΣ»).
   Άρθρο 2
   Καθήκοντα
   1.   Η ΕπΣ μπορεί να εκφράζει απόψεις, οι οποίες θα λαμβάνονται υπόψη από την επιτροπή πολιτικής και ασφάλειας, η οποία ασκεί τον πολιτικό έλεγχο και τη στρατιωτική διεύθυνση της αποστολής.
   2.   Η εντολή καθηκόντων της ΕπΣ καθορίζεται στις «Διαβουλεύσεις και ρυθμίσεις για τη συμβολή κρατών μη μελών της ΕΕ σε επιχειρήσεις μη στρατιωτικής διαχείρισης κρίσεων εκ μέρους της ΕΕ».
   Άρθρο 3
   Σύνθεση
   1.   Όλα τα κράτη μέλη της ΕΕ δικαιούνται να παρίστανται στις συζητήσεις της επιτροπής, αλλά μόνον τα συνεισφέροντα κράτη συμμετέχουν στην καθημερινή διαχείριση της αποστολής. Οι αντιπρόσωποι των τρίτων κρατών τα οποία συμμετέχουν στην αποστολή μπορούν να παρακολουθούν τις συνεδριάσεις της ΕπΣ. Εκπρόσωπος της Ευρωπαϊκής Επιτροπής μπορεί επίσης να παρακολουθεί συνεδριάσεις της ΕπΣ.
   2.   Η ΕπΣ ενημερώνεται τακτικά από τον αρχηγό της αστυνομικής αποστολής.
   Άρθρο 4
   Πρόεδρος
   Για την αποστολή αυτή, σύμφωνα με το προαναφερόμενο έγγραφο για τις Διαβουλεύσεις και τις πρακτικές ρυθμίσεις, η ΕπΣ θα προεδρεύεται από αντιπρόσωπο του Γενικού Γραμματέα/Ύπατου Εκπρόσωπου, σε στενή διαβούλευση με την προεδρία.
   Άρθρο 5
   Συνεδριάσεις
   1.   Η ΕπΣ συγκαλείται από τον πρόεδρο σε τακτική βάση. Όταν οι περιστάσεις το απαιτούν, είναι δυνατό να συγκαλούνται έκτακτες συνεδριάσεις με πρωτοβουλία του προέδρου ή έπειτα από αίτηση αντιπροσώπου συμμετέχοντος κράτους.
   2.   Ο πρόεδρος διανέμει εκ των προτέρων την προσωρινή ημερήσια διάταξη και τα έγγραφα που αφορούν τη συνεδρίαση. Ο πρόεδρος είναι υπεύθυνος για τη διαβίβαση των αποτελεσμάτων των συζητήσεων της ΕπΣ στην επιτροπή πολιτικής και ασφάλειας.
   Άρθρο 6
   Εμπιστευτικότητα
   1.   Οι κανόνες ασφαλείας του Συμβουλίου εφαρμόζονται σε όλες τις συνεδριάσεις και εργασίες της ΕπΣ. Ειδικότερα, οι αντιπρόσωποι στην ΕπΣ πρέπει να διαθέτουν κατάλληλες άδειες ασφαλείας.
   2.   Οι συζητήσεις στην ΕπΣ καλύπτονται από την υποχρέωση του επαγγελματικού απορρήτου.
   Άρθρο 7
   Έναρξη ισχύος
   Η παρούσα απόφαση αρχίζει να ισχύει την ημέρα της έκδοσής της.

      Βρυξέλλες, 4 Μαρτίου 2005.

            Για την Επιτροπή Πολιτικής και Ασφάλειας

            Ο Πρόεδρος

         P. DUHR

      (1)  ΕΕ L 70 της 13.3.2002, σ. 1. κοινή δράση όπως τροποποιήθηκε τελευταία από την κοινή δράση 2005/143/ΚΕΠΠΑ (ΕΕ L 48 της 19.2.2005, σ. 46).

      (2)  Έγγραφο 15203/1/02 REV 1 της 13ης Δεκεμβρίου 2002.


title: Απόφαση (ΚΕΠΠΑ) 2016/2217 του Συμβουλίου, της 8ης Δεκεμβρίου 2016, για την τροποποίηση της απόφασης (ΚΕΠΠΑ) 2016/849 για την επιβολή περιοριστικών μέτρων κατά της Λαϊκής Δημοκρατίας της Κορέας

text:
               9.12.2016

               EL

               Επίσημη Εφημερίδα της Ευρωπαϊκής Ένωσης

               L 334/35

         ΑΠΌΦΑΣΗ (ΚΕΠΠΑ) 2016/2217 ΤΟΥ ΣΥΜΒΟΥΛΊΟΥ
   της 8ης Δεκεμβρίου 2016
   για την τροποποίηση της απόφασης (ΚΕΠΠΑ) 2016/849 για την επιβολή περιοριστικών μέτρων κατά της Λαϊκής Δημοκρατίας της Κορέας
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 31 παράγραφος 2,
   Έχοντας υπόψη την απόφαση (ΚΕΠΠΑ) 2016/849 του Συμβουλίου, της 27ης Μαΐου 2016, για την επιβολή περιοριστικών μέτρων κατά της Λαϊκής Δημοκρατίας της Κορέας και για την κατάργηση της απόφασης 2013/183/ΚΕΠΠΑ (1), και ιδίως το άρθρο 33,
   Έχοντας υπόψη την πρόταση της Ύπατης Εκπροσώπου της Ένωσης για θέματα εξωτερικής πολιτικής και πολιτικής ασφαλείας,
   Εκτιμώντας τα ακόλουθα:

               (1)

               Στις 27 Μαΐου 2016 το Συμβούλιο εξέδωσε την απόφαση (ΚΕΠΠΑ) 2016/849.

               (2)

               Στις 30 Νοεμβρίου 2016 το Συμβούλιο Ασφαλείας των Ηνωμένων Εθνών εξέδωσε την απόφαση 2321(2016), προσθέτοντας 11 πρόσωπα και 10 οντότητες στον κατάλογο προσώπων και οντοτήτων που υπόκεινται σε περιοριστικά μέτρα.

               (3)

               Οι καταχωρίσεις για ένα πρόσωπο και τρεις οντότητες στο παράρτημα II θα πρέπει να διαγραφούν, καθώς έχουν καταχωριστεί στο παράρτημα I της απόφασης (ΚΕΠΠΑ) 2016/849.

               (4)

               Το παράρτημα I και το παράρτημα II της απόφασης (ΚΕΠΠΑ) 2016/849 θα πρέπει, συνεπώς, να τροποποιηθούν αναλόγως,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Το παράρτημα I και το παράρτημα II της απόφασης (ΚΕΠΠΑ) 2016/849 τροποποιούνται σύμφωνα με το παράρτημα της παρούσας απόφασης.
   Άρθρο 2
   Η παρούσα απόφαση αρχίζει να ισχύει την ημερομηνία της δημοσίευσής της στην Επίσημη Εφημερίδα της Ευρωπαϊκής Ένωσης.

      Βρυξέλλες, 8 Δεκεμβρίου 2016.

            Για το Συμβούλιο

            Ο Πρόεδρος

         M. LAJČÁK

      (1)  ΕΕ L 141 της 28.5.2016, σ. 79.

      ΠΑΡΑΡΤΗΜΑ
      Τα πρόσωπα και οι οντότητες που απαριθμούνται κατωτέρω προστίθενται στον κατάλογο των προσώπων και οντοτήτων που υπόκεινται σε περιοριστικά μέτρα όπως ορίζονται στο παράρτημα I της απόφασης (ΚΕΠΠΑ) 2016/849.
      A.   Πρόσωπα

                  Ονοματεπώνυμο

                  Άλλως

                  Ημερομηνία γέννησης

                  Ημερομηνία καταχώρισης του ΟΗΕ

                  Αιτιολογία

                  29.

                  Pak Chun Il

                  Αριθ. διαβατηρίου: 563410091·
                  Ημερομηνία γέννησης: 28.7.1954·
                  Ιθαγένεια: ΛΔΚ

                  30.11.2016

                  Υπηρέτησε ως πρέσβης της ΛΔΚ στην Αίγυπτο και παρέχει στήριξη στην KOMID.

                  30.

                  Kim Song Chol

                  Kim Hak Song

                  Αριθ. διαβατηρίου: 381420565 ή Αριθ. διαβατηρίου: 654120219·
                  Ημερομηνία γέννησης: 26.3.1968 ή 15.10.1970
                  Ιθαγένεια: ΛΔΚ

                  30.11.2016

                  Ανώτερος υπάλληλος της KOMID που ανέπτυξε επιχειρηματική δραστηριότητα στο Σουδάν για λογαριασμό των συμφερόντων της KOMID.

                  31.

                  Son Jong Hyok

                  Son Min

                  Ημερομηνία γέννησης: 20.5.1980·
                  Ιθαγένεια: ΛΔΚ

                  30.11.2016

                  Ο Son Jong Hyok είναι υπάλληλος της KOMID που ανέπτυξε επιχειρηματική δραστηριότητα στο Σουδάν για λογαριασμό των συμφερόντων της KOMID.

                  32.

                  Kim Se Gon

                  Αριθ. διαβατηρίου: PD472310104·
                  Ημερομηνία γέννησης: 13.11.1969
                  Ιθαγένεια: ΛΔΚ

                  30.11.2016

                  Εργάζεται για λογαριασμό του Υπουργείου Βιομηχανίας Ατομικής Ενέργειας.

                  33.

                  Ri Won Ho

                  Αριθ. διαβατηρίου: 381310014·
                  Ημερομηνία γέννησης: 17.7.1964·
                  Ιθαγένεια: ΛΔΚ

                  30.11.2016

                  Υπάλληλος του Υπουργείου Κρατικής Ασφάλειας της ΛΔΚ τοποθετημένος στη Συρία, ο οποίος στηρίζει την KOMID.

                  34.

                  Jo Yong Chol

                  Cho Yong Chol

                  Ημερομηνία γέννησης: 30.9.1973·
                  Ιθαγένεια: ΛΔΚ

                  30.11.2016

                  Υπάλληλος του Υπουργείου Κρατικής Ασφάλειας της ΛΔΚ τοποθετημένος στη Συρία, ο οποίος στηρίζει την KOMID.

                  35.

                  Kim Chol Sam

                  Ημερομηνία γέννησης: 11.3.1971·
                  Ιθαγένεια: ΛΔΚ

                  30.11.2016

                  Αντιπρόσωπος της Daedong Credit Bank (DCB), ο οποίος εμπλέκεται στη διαχείριση συναλλαγών για λογαριασμό της DCB Finance Limited. Υπάρχουν υποψίες ότι ο Kim Chol Sam, ως αντιπρόσωπος της DCB με βάση εκτός ΛΔΚ, διευκόλυνε συναλλαγές αξίας εκατοντάδων χιλιάδων δολαρίων και πιθανόν διαχειρίστηκε εκατ. δολάρια σε λογαριασμούς συνδεόμενους με τη ΛΔΚ οι οποίοι ενδεχομένως σχετίζονται με το πυρηνικό ή το πυραυλικό πρόγραμμα.

                  36.

                  Kim Sok Chol

                  Αριθ. διαβατηρίου: 472310082·
                  Ημερομηνία γέννησης: 8.5.1955·
                  Ιθαγένεια: ΛΔΚ

                  30.11.2016

                  Άσκησε καθήκοντα πρέσβη της ΛΔΚ στη Μιανμάρ και δραστηριοποιείται ως διαμεσολαβητής της KOMID. Πληρώθηκε από την KOMID για τη βοήθειά του και διοργανώνει συναντήσεις για λογαριασμό της KOMID, συμπεριλαμβανομένης μιας συνάντησης ανάμεσα στην KOMID και πρόσωπα που σχετίζονται με τον τομέα της άμυνας στη Μιανμάρ για να συζητηθούν ζητήματα οικονομικής φύσης.

                  37.

                  Chang Chang Ha

                  Jang Chang Ha

                  Ημερομηνία γέννησης: 10.1.1964·
                  Ιθαγένεια: ΛΔΚ

                  30.11.2016

                  Πρόεδρος της Δεύτερης Ακαδημίας Φυσικών Επιστημών (SANS).

                  38.

                  Cho Chun Ryong

                  Jo Chun Ryong

                  Ημερομηνία γέννησης: 4.4.1960·
                  Ιθαγένεια: ΛΔΚ

                  30.11.2016

                  Προεδρεύων της Δεύτερης Οικονομικής Επιτροπής (SEC).

                  39.

                  Son Mun San

                  Ημερομηνία γέννησης: 23.1.1951·
                  Ιθαγένεια: ΛΔΚ

                  30.11.2016

                  Γενικός Διευθυντής του Γραφείου Εξωτερικών Υποθέσεων του Γενικού Οργανισμού Ατομικής Ενέργειας (GBAE).

            B.   Οντότητες

                  Όνομα

                  Άλλως

                  Τόπος εγκατάστασης

                  Ημερομηνία καταχώρισης του ΟΗΕ

                  Άλλα στοιχεία

                  33.

                  Korea United Development Bank

                  Pyongyang, Βόρεια Κορέα· SWIFT/BIC: KUDBKPPY

                  30.11.2016

                  Δραστηριοποιείται στον κλάδο χρηματοπιστωτικών υπηρεσιών της οικονομίας της Βόρειας Κορέας.

                  34.

                  Ilsim International Bank

                  Pyongyang, ΛΔΚ· SWIFT: ILSIKPPY

                  30.11.2016

                  Συνδέεται με τις ένοπλες δυνάμεις της ΛΔΚ και διατηρεί στενή σχέση με την Korea Kwangson Banking Corporation (KKBC). Έχει προσπαθήσει να αποφύγει τις κυρώσεις του ΟΗΕ.

                  35.

                  Korea Daesong Bank

                  Choson Taesong Unhaeng· Taesong Bank

                  Segori-dong, Gyongheung St. Potonggang District, Pyongyang, ΛΔΚ· SWIFT/BIC: KDBKKPPY

                  30.11.2016

                  Ανήκει στο Γραφείο 39 του Κορεατικού Εργατικού Κόμματος και ελέγχεται από αυτό.

                  36.

                  Singwang Economics and Trading General Corporation

                  ΛΔΚ

                  30.11.2016

                  Αποτελεί εταιρεία της ΛΔΚ που εμπορεύεται άνθρακα. Η ΛΔΚ εξασφαλίζει σημαντικό μέρος των χρημάτων για το πυρηνικό της πρόγραμμα και το πρόγραμμα βαλλιστικών πυραύλων της με την εξόρυξη φυσικών πόρων και την πώλησή τους στο εξωτερικό.

                  37.

                  Korea Foreign Technical Trade Center

                  ΛΔΚ

                  30.11.2016

                  Αποτελεί εταιρεία της ΛΔΚ που εμπορεύεται άνθρακα. Η ΛΔΚ εξασφαλίζει σημαντικό μέρος των κονδυλίων που απαιτούνται για τη χρηματοδότηση του πυρηνικού της προγράμματος και του προγράμματος βαλλιστικών πυραύλων της με την εξόρυξη φυσικών πόρων και την πώλησή τους στο εξωτερικό.

                  38.

                  Korea Pugang Trading Corporation

                  Rakwon-dong, Pothonggang District, Pyongyang, ΛΔΚ

                  30.11.2016

                  Ανήκει στην Korea Ryonbong General Corporation, την κοινοπραξία του αμυντικού τομέα της ΛΔΚ, με ειδίκευση στις εξαγορές για την αμυντική βιομηχανία της ΛΔΚ και τη στήριξη των πωλήσεων της Pyongyang που συνδέονται με τις ένοπλες δυνάμεις.

                  39.

                  Korea InternationalChemical Joint Venture Company

                  Choson International Chemicals Joint Operation Company· Chosun International Chemicals Joint Operation Company· International Chemical Joint Venture Company

                  Hamhung, South Hamgyong Province, ΛΔΚ· Man gyongdae-kuyok, Pyongyang, ΛΔΚ· Mangyungdae-gu, Pyongyang, ΛΔΚ

                  30.11.2016

                  Αποτελεί θυγατρική της Korea Ryonbong General Corporation —της κοινοπραξίας του αμυντικού τομέα της ΛΔΚ με ειδίκευση στις εξαγορές για την αμυντική βιομηχανία της ΛΔΚ και τη στήριξη των πωλήσεων της Pyongyang που συνδέονται με τις ένοπλες δυνάμεις— και έχει συμμετάσχει σε συναλλαγές που συνδέονται με τη διάδοση.

                  40.

                  DCB Finance Limited

                  Akara Building, 24 de Castro Street, Wickhams Cay I, Road Town, Tortola, Βρετανικές Παρθένοι Νήσοι· Dalian, Κίνα

                  30.11.2016

                  Είναι βιτρίνα της Daedong Credit Bank (DCB), που αποτελεί καταχωρισμένη οντότητα.

                  41.

                  Korea Taesong Trading Company

                  Pyongyang, ΛΔΚ

                  30.11.2016

                  Έχει ενεργήσει για λογαριασμό της KOMID σε συναλλαγές με τη Συρία.

                  42.

                  Korea Daesong General Trading Corporation

                  Daesong Trading· Daesong Trading Company· Korea Daesong Trading Company· Korea Daesong Trading Corporation

                  Pulgan Gori Dong 1, Potonggang District, Pyongyang, ΛΔΚ

                  30.11.2016

                  Συνδέεται με το Γραφείο 39 μέσω εξαγωγών ορυκτών (χρυσού), μετάλλων, μηχανημάτων, γεωργικών προϊόντων, τζίνσενγκ, κοσμημάτων και προϊόντων ελαφράς βιομηχανίας.

            Το πρόσωπο και οι οντότητες που απαριθμούνται κατωτέρω διαγράφονται από τον κατάλογο που περιλαμβάνεται στο παράρτημα II της απόφασης (ΚΕΠΠΑ) 2016/849.
      Ι.   Πρόσωπα και οντότητες τα οποία είναι υπεύθυνα για τα πυρηνικά προγράμματα, τα προγράμματα βαλλιστικών πυραύλων ή τα προγράμματα άλλων όπλων μαζικής καταστροφής της ΛΔΚ ή πρόσωπο που ενεργεί εξ ονόματός τους ή υπό την καθοδήγησή τους ή οντότητες υπό την κυριότητα ή τον έλεγχό τους.

      A.   Πρόσωπα

                  16.

                  Jo Chun Ryong

            B.   Οντότητες

                  2.

                  Korea Daesong Trading Company

            II.   Πρόσωπα και οντότητες που παρέχουν χρηματοοικονομικές υπηρεσίες οι οποίες θα μπορούσαν να συμβάλουν στα πυρηνικά προγράμματα, στα προγράμματα βαλλιστικών πυραύλων ή στα προγράμματα άλλων όπλων μαζικής καταστροφής της ΛΔΚ.

      B.   Οντότητες

                  1.

                  Korea Daesong Bank

                  2.

                  Korea Daesong General Trading Corporation